ועדת הפנים והגנת הסביבה, כנסת 19, פרוטוקול מספר 392, 2014-11-02 12:00

מירי רגב: צהריים טובים.

מירי רגב: אני פותחת את ישיבת ועדת הפנים והגנת הסביבה בדיון חירום.

מירי רגב: על סדר היום: היערכות המשטרה להגברת הביטחון האישי בירושלים בעקבות ההתנקשות ביהודה גליק ביום רביעי האחרון.

מירי רגב: אין ספק שהניסיון לרצוח יהודי במרכז ירושלים ליד החאן, זאת עליית מדרגה שמחיבת התייחסות אחרת של המשטרה לגבי תפיסת הביטחון האישית בירושלים כולה, בין אם זה במזרח ירושלים, במרכז או בדרומה.

מירי רגב: העיר כולה צריכה לקבל התייחסות שונה מבחינת המשטרה.

מירי רגב: אתמול שמעתי את סגן ראש השב"כ היוצא, יצחק אילן, שהתייחס לסוגיה הזאת ואמר שזה ניסיון לרצח פוליטי כמו כל רצח פוליטי.

מירי רגב: שאלו אותו האם במדינת ישראל בכלל יכול להיות ניסיון לרצח פוליטי?

מירי רגב: והוא ענה: בוודאי שכן.

מירי רגב: מה שקרה עם יהודה גליק, זה ניסיון לרצח פוליטי.

מירי רגב: בהזדמנות הזאת אני מתארת לעצמי שכולם יצטרפו לאיחולים להחלמתו של יהודה גליק ידידנו, שיחזור לאיתנו וימשיך בעשייה החשובה שלו.

מירי רגב: הכתובת היתה רשומה על הקיר, זה לא סוד.

מירי רגב: ועדת הפנים והגנת הסביבה מקיימת מזה שנתיים דיונים דחופים בסוגיית ירושלים ובסוגיית מזרח ירושלים.

מירי רגב: ערכנו סיורים במזרח ירושלים.

מירי רגב: הקמת ועדת משנה בסוגיית הר הבית, הכול מתוך כוונה להחזיר את השקט לירושלים ומתוך כוונה לאפס סובלנות בטרור.

מירי רגב: מתוך כוונה שלא נצטרך לעמוד מול רצח של ערבי במזרח ירושלים על ידי יהודים קיצוניים ושלא יהיו ניסיונות דריסה ורצח של תינוקת בת 3 חודשים.

מירי רגב: המטרה היא שלא יהיו אירועים אלימים כלפי שוטרים, שריפת תחנת משטרה, שריפת תחנת דלק, יהודים שלא יכולים לעלות להר הזיתים.

מירי רגב: אנשים לא מרגישים בטוח לנסוע בשכונות הגבעה צרפתית ופסגת זאב .

מירי רגב: זאת מציאות שחייבת להשתנות ואני מאמינה שהיא תשתנה.

מירי רגב: אסור לנו לאבד את ירושלים.

מירי רגב: כשנאבד את ירושלים מבחינה ביטחונית, אנחנו נאבד גם את תל-אביב, שיהיה ברור לכולם.

מירי רגב: ירושלים היא עיר בירה ואין מדינה בעולם שמאפשרת התנהגות כזאת בבירתה.

מירי רגב: כשלא מתייחסים לעבירה קלה כחמורה, זאת התוצאה.

מירי רגב: כשיש אוזלת יד כלפי מתפרעים, זאת התוצאה.

מירי רגב: כשיש רפיסות כלפי מתפרעים, זאת התוצאה.

נחמן שי: של מי הרפיסות?

מירי רגב: של משטרת ישראל ושל בתי המשפט ושל גורמי החוק.

מירי רגב: דרך אגב, אני לא היחידה שאומרת את זה.

מירי רגב: אתה יכול לנשום עמוק ולקחת מים.

מירי רגב: אתה הצעת את זה במלחמת המפרץ ואני מחזירה את זה אליך.

מירי רגב: אתה יכול לשתות מים ולנוח.

מירי רגב: אין מה לעשות.

מירי רגב: בסופו של דבר, אלא אם מישהו יגיד לי משהו אחר, תפקיד המשטרה הוא לשמור על הסדר הציבורי בירושלים עם יהודים בירושלים.

מירי רגב: בלעדי יהודים לא צריך משטרה.

מירי רגב: כשאני מדברת על הר הבית, אני לא מדברת על שינוי הסטטוס קוו בהר הבית.

מירי רגב: זה נכון שאני בעד חופש הפולחן של כל אזרח במדינת ישראל, בין אם הוא דרוזי, בין אם הוא נוצרי, בין אם מוסלמי, ובשקט אני אומרת שגם בין אם יהודי.

מירי רגב: מותר גם ליהודים להתפלל במקומות הקדושים שלהם.

מירי רגב: בנושא הסטטוס קוו אני לא עוסקת ולא עסקתי בוועדה.

מירי רגב: זאת הצעת חוק פרטית.

מירי רגב: דיברתי עליה ארוכות גם עם ראש הממשלה, כולל אתמול בערב.

מירי רגב: ביקשתי ממנו הבהרה לגבי עמדתו הברורה לקראת הדיון כאן עם המפכ"ל.

מירי רגב: עמדתו ברורה לחלוטין: יהודים ימשיכו לעלות להר הבית, כי זאת החלטת הממשלה.

מירי רגב: תפקיד המשטרה לאפשר זאת.

מירי רגב: כשההר ייסגר הוא ייסגר לכולם וכשהוא ייפתח, הוא ייפתח לכולם.

מירי רגב: עלה התאנה של הערכת מצב, בעיניי, זה עלה תאנה של המשטרה.

מירי רגב: אם היינו מאפשרים פעם ופעמיים ליהודים לעלות בשעות שלהם, לא היינו מגיעים למהומות על ההר.

מירי רגב: ברצות המוסלמים ההר נפתח וברצותם ההר נסגר.

מירי רגב: שוב, אני מדברת על עליית יהודים ולא על שינוי הסטטוס קוו על תפילת יהודים.

מירי רגב: המפכ"ל הגיע לכאן אחרי דיון בממשלה ואני מודה לו.

מירי רגב: הוא לא ויתר, הוא רצה להגיע.

מירי רגב: הוא לא יכול היה להגיע עם השר והוא גם עדכן אותי מראש על העניין הזה.

מירי רגב: אני שמחה שהוא נמצא כאן.

מירי רגב: גם ממ"ז ירושלים נמצא כאן.

מירי רגב: הוא היה כאן בדיון הקודם עם השר ואני מודה לו שהגיע לכאן גם היום.

מירי רגב: נמצאים פה גם גורמים בכירים מירושלים ואני מודה להם.

מירי רגב: נמצא פה המפכ"ל לתת מענה למספר סוגיות שהעלינו גם בפני השר ונעלה אותם פה מחדש.

מירי רגב: נמצא פה ראש עיריית ירושלים, שהוא תמיד אורח כבוד בוועדה.

מירי רגב: ראש עירית ירושלים התייחס לדברים בדיון עם השר וגם היום יתייחס למספר נושאים.

מירי רגב: לגבי סוגיות שהשר לא התייחס אליהן בדיון הקודם, המפכ"ל אמור להתייחס אליהן כאן.

מירי רגב: הנושא הראשון זה סוגיית מעצרים מנהליים של מארגני הפס"ד ופח"ע.

מירי רגב: הסוגיה השנייה זה הרחקה ממזרח ירושלים של אותם אנשים שגורמים להסתות וגורמים להפרות הסדר.

מירי רגב: הפיכת הנקודות במרחב קדם לתחנות משטרה קבועות, כן או לא?

מירי רגב: כיצד ניתן לטפל באותם תושבים במרחב קדם, עם הסד"כ הכל-כך מצומצם, אלא אם כן תוכל לחדש כאן.

מירי רגב: התייחסות לפרסומים לפיהם יש קרע בין השב"כ והמשטרה לגבי מודיעין בשכונות במזרח ירושלים ולגבי מה שקורה בהר הבית?

מירי רגב: המפכ"ל, לא היית בדיון הקודם.

מירי רגב: היועץ המשפטי אישר לנו לקיים ועדת משנה מיוחדת משותפת לוועדת החוץ והביטחון ולוועדת הפנים בכל מה שקשור באירועים שמתחיל מעוטף מזרח ירושלים אל תוך ירושלים.

מירי רגב: לדעתי, הדיון הראשון אמור להתכנס כבר בשבוע הקרוב.

מירי רגב: מן הסתם נדבר שם על נושאים שאפשר יותר לפתוח אותם לדיון ולעסוק בהם לא בצורה פומבית.

מירי רגב: תוכל להוסיף אם יש לך מה להגיד על הכותרת מעיתון "הארץ", על הנתק שיש בין השב"כ למשטרה.

מירי רגב: פריסת מצלמות בנקודות מרכזיות בחיבור למוקד אבשלום.

מירי רגב: נושא נוסף זה נושא הזיקוקים.

מירי רגב: סוף סוף הבינו שאבן הורגת.

מירי רגב: ועדת השרים לענייני חקיקה סוף סוף תאשר היום את הצעת החוק הזאת.

מירי רגב: האם אנחנו רוצים להביא משהו גם בעניין הזיקוקים.

מירי רגב: נושא נוסף: מעצר פעילים וראשי ארגונים במזרח ירושלים, בעיסאוויה של החזית העממית ובסילואן של הפת"ח.

מירי רגב: נושא נוסף: מדיניות המשטרה בנוגע להר הבית.

מירי רגב: האם היא תשתנה כתוצאה מהאירוע של ניסיון הרצח של יהודה גליק.

מירי רגב: האם אתה יכול להביא לנו היום בשורה לגבי מדיניות משטרת ישראל על הר הבית.

מירי רגב: לגבי הנושא של נשים בשחור, דיברנו על כך עם השר.

מירי רגב: דיברתי איתך על זה בהערכת המצב שאליה הצטרפתי ביום שישי.

מירי רגב: גם רז נזרי, המשנה ליועמ"ש אמר לי שהוא כן מתכוון לטפל בסוגיה של הנשים בשחור שנמצאות על ההר וממומנות על-ידי התנועה המוסלמית והן גורמות להסתה.

מירי רגב: אנחנו רוצים ליצור שקט, שהמוסלמים - - -

נחמן שי: את השתתפת בהערכת מצב של המשטרה?

מירי רגב: בסיומה, ביום שישי.

מירי רגב: רק בדברי הסיכום.

מירי רגב: אל תדאג, לא שמעתי שום דבר מיוחד שאנחנו לא נשמע כאן.

נחמן שי: זה לא מקובל לערב דרג פוליטי בהערכת מצב.

יוחנן דנינו: היא לא היתה בהערכת מצב.

מירי רגב: לכן אמרתי בסיומה.

מירי רגב: לא הייתי בהערכת מצב.

נחמן שי: אני רק רוצה להבהיר את זה.

מירי רגב: בוא נבהיר את הדברים.

מירי רגב: לא הייתי בהערכת מצב של המפכ"ל, הייתי בסיכום דבריו, כשהוא התייחס לדברים שהוא אמור להתייחס כאן.

מירי רגב: אתה יכול להירגע, אין משהו שאני יודעת ואתה לא יודע בשלב זה.

מירי רגב: אשמח לשמוע בנוגע למדיניות המשטרה בהר הבית ולגבי המעצרים של הנשים בשחור.

מירי רגב: רז נזרי, שלום לך.

מירי רגב: תודה שאתה מגיע לכאן דיון אחר דיון.

מירי רגב: גם אחרי הדיון עם השר וגם אחרי הדיון שהתקיים היום בישיבת הממשלה.

מירי רגב: אני מבקשת לשמוע תשובות לשאלות הבאות:

מירי רגב: האם אתה נותן גיבוי למעצרים המנהליים של משטרת ישראל בירושלים?

מירי רגב: אני מבקשת לשמוע על ענישה חמורה יותר והארכת מעצר של הנשים בשחור על הר הבית.

מירי רגב: מתי תביאו את ההצעה לענישה כלכלית של קטינים שמיידים אבנים?

מירי רגב: האם השלכת זיקוקים נחשבת בעיניכם כסוגיה שיש לטפל בה מבחינה משפטית.

מירי רגב: סוף סוף הבנתם שאבן הורגת והיום הצעת החוק הזאת בוודאי תעבור בוועדת שרים לחקיקה.

מירי רגב: אני מברכת אתכם על-כך, זה חשוב.

<רז ניזרי: אם כבר את מברכת אז הגשנו עשרות כתבי אישום על אבנים עוד לפני הדבר הזה.

<רז ניזרי: לכן להגיד שסוף סוף הבנו זה לא מדויק.

<רז ניזרי: אנחנו יודעים שאבן הורגת.

נחמן שי: אז אתם לא רופסים, תודה לאל.

מירי רגב: נחמן, אני מבינה שהמצב במזרח ירושלים מקובל עליך ולכן אתה חושב - - -

נחמן שי: המצב במזרח ירושלים מאוד מטריד אותי.

מירי רגב: אז אם הוא מטריד אותך – זה לא ויכוח ביני לבינך.

מירי רגב: ועדת הפנים דנה בסוגיית מזרח ירושלים והביטחון בירושלים ולא בפעם הראשונה.

מירי רגב: אפס סובלנות לטרור, אפס סובלנות מהצד היהודי ומהצד הערבי ואני מאמינה שאנחנו נחזיר את השקט לעיר.

מירי רגב: עכשיו אני רוצה לשמוע מגורמי האכיפה.

מירי רגב: הראשון המפכ"ל ואחר-כך רז נזרי.

מירי רגב: מה הם עושים ככדי שנוכל להחזיר את השקט לעיר?

מירי רגב: מכיוון שהדיון התחיל באיחור ואנחנו צריכים לסיים ב-14:15, אני מבקשת שאנשים יצטמצמו.

מירי רגב: אני רוצה לתת רשות דיבור לכל חברי הכנסת שהגיעו לכנסת ביום שהוא לא יום כנסת.

<יוסי אינדור: אולי גם לציבור הנפגעים.

מירי רגב: גם לחלק מהציבור.

מירי רגב: אני יודעת שהשתחררת מבית החולים כדי להגיד את דבריך.

מירי רגב: בריאות טובה גם לך.

מירי רגב: אתה האזרח הראשון שרשום כדובר.

מירי רגב: כבוד המפכ"ל, בבקשה.

<יוחנן דנינו: גברתי, יושבת ראש ועדת הפנים, חברי הכנסת, ראש עירית ירושלים, מכובדיי כולם.

<יוחנן דנינו: קודם כל, אני שמח שהנושא הזה של ירושלים נמצא פה על סדר יומה של הוועדה.

<יוחנן דנינו: כמו שאמרת, אני מגיע עכשיו מישיבת ממשלה שעסקה בנושא הזה במשך כמה שעות רצופות.

<יוחנן דנינו: אנחנו עוסקים בירושלים לאורך כל השנים.

<יוחנן דנינו: אנחנו עוסקים בביטחונה של ירושלים, אנחנו עוסקים בשלום הציבור ובטחונו בכל רחבי הארץ ובירושלים, בדגש על הר הבית.

<יוחנן דנינו: בימי מבצע "שובו אחים", שם ראינו את שינוי המגמה, במהלך המבצע ועד הרצח של הנער אבו חדיר בירושלים, היתה עלייה גדולה מאוד, הסלמה ממש בהפרות הסדר בירושלים, בשכונות ובסביבותיה.

<יוחנן דנינו: זה זלג מירושלים למקומות נוספים בארץ.

<יוחנן דנינו: ראינו את זה בוואדי עררה, במשולש, בנצרת, ביפו ובעוד מקומות ברחבי הארץ.

<יוחנן דנינו: אני רוצה לומר שהטיפול הנחוש שנתנו אז – הוא היה טיפול נחוש כי עובדתית אנחנו הצלחנו להוריד בצורה משמעותית מאוד את ההיקפים, גם כאן וגם ברחבי הארץ.

<יוחנן דנינו: השתמשנו בארבעה עקרונות שחוזרים על עצמם גם בימים האלה.

<יוחנן דנינו: הדבר הראשון זה פיזית, להביא לפה כמה שיותר שוטרים.

<יוחנן דנינו: הרי אין לנו מספר לא מוגבל של שוטרים.

<יוחנן דנינו: אם אני מתגבר מקום אחד, אני עושה זאת על חשבון מקומות אחרים.

<יוחנן דנינו: אבל אם ירושלים צריכה תגבור, ירושלים תמיד תהיה בעדיפות עליונה.

<יוחנן דנינו: בכל מבצע "צוק איתן" ירושלים תוגברה באלפי שוטרים.

<יוחנן דנינו: הקשב הציבורי, בצדק, היה מופנה למבצע "צוק איתן", למערכה הלאומית שהיינו כולנו חלק ממנה.

<יוחנן דנינו: אבל כאן בשקט, מחוז ירושלים, יחד עם כל כוחות התגבור עשו כאן עבודה באמת רצינית ויסודית.

<יוחנן דנינו: אז קודם כל, נוכחות ובולטות, כמה שיותר שוטרים בכל המקומות, כולל בשכונות.

<יוחנן דנינו: הטענה שלא נכנסים לשכונות לא נכונה עובדתית.

<יוחנן דנינו: הדבר השני זה שימוש באמצעים.

<יוחנן דנינו: שימוש באמצעי פיזור, שבעבר השתמשנו בהם פחות, אם זה תותחי מים שהשתמשנו בהם בחומרים נוספים שהוכיחו את עצמם.

<יוחנן דנינו: השתמשנו גם באמצעי פיזור נוספים כמו כדורי ספוג.

<יוחנן דנינו: בעצם המטרה המרכזית שלנו היתה לפזר את הפרות הסדר, לפזר את ההמון, בלי לגרום להרוגים.

<יוחנן דנינו: אני מזכיר שקל מייד לעבור לנשק חי.

<יוחנן דנינו: קל מאוד, זרקו עליך אבנים קדימה הסתער.

<יוחנן דנינו: לא זאת הכוונה.

<יוחנן דנינו: זה לא נכון.

<יוחנן דנינו: אנחנו חיים במדינה שבה צריך לדעת להשתמש בכוח בצורה מושכלת.

<יוחנן דנינו: אני מאמין שקודם כל צריך להחזיר את הסדר על כנו באמצעות כל אמצעי האל-הרג הקיימים, אבל לא להסתפק בזה.

<יוחנן דנינו: טועה מי שחושב שהסתפקנו בזה שפיזרנו את ההפגנה – לא.

<יוחנן דנינו: לקחנו את כל סרטי הצילום, לקחנו את כל המודיעין השב"כי, שאגב, הוא חלק בלתי נפרד המאמץ שלנו.

<יוחנן דנינו: אני כבר אומר כאן במאמר מוסגר שאין בינינו לבין השב"כ שום קרע.

<יוחנן דנינו: אנחנו משתפים פעולה בצורה מצוינת, גם בירושלים וגם במקומות אחרים.

<יוחנן דנינו: השב"כ מעביר לנו כל מידע שמגיע לידיו, שהוא רלוונטי לאחריות המשטרה ולפעילות המשטרה.

<יוחנן דנינו: אנחנו לוקחים את הראיות האלה ואנחנו ניגשים לחשודים ומבצעים מעצרים.

<יוחנן דנינו: תבדקו טוב מה קרה לא בחודשים האחרונים כי בחודשים האחרונים עיניי כולם נשואות לירושלים.

<יוחנן דנינו: תבדקו מה קרה בשנים אחרונות בירושלים.

<יוחנן דנינו: תבדקו כמה עצורים עד תום ההליכים עצרנו בירושלים על הפרות סדר.

<יוחנן דנינו: אתם תגלו עלייה במאות אחוזים בשנים האחרונות.

<יוחנן דנינו: השקט שהיה, יחסית, הוא לא היה סתם אלא בגלל עבודה קשה של המשטרה.

<יוחנן דנינו: הדבר השלישי זה מיצוי הדין עם החשודים.

<יוחנן דנינו: כמו שאמרתי, זה מעצרים, הגשת כתבי אישום ומעצרים עד תום ההליכים.

<יוחנן דנינו: הדבר הרביעי הוא כמובן ההידברות עם המנהיגות.

<יוחנן דנינו: לכולם יש אחריות ואנחנו לא ניתן לאף אחד לעזוב את האחריות שלו או לסגת ממנה.

<יוחנן דנינו: לכל המנהיגות באשר היא יש אחריות, בכל הציבורי: בציבור הערבי, בציבור היהודי, בציבור הישראלי בכלל.

<יוחנן דנינו: אני חושב שכולנו חייבים לגלות אחריות.

<יוחנן דנינו: גם בעניין הזה, אנחנו עשינו רבות בעניין של ההידברות.

<יוחנן דנינו: אחרי "צוק איתן" ראינו שהמספרים לא חזרו והשקט לא חזר למה שהיה לפני המבצע.

<יוחנן דנינו: לכן אמרנו והתייחסנו לזה במלוא החומרה.

<יוחנן דנינו: אמרנו שאנחנו לא מוכנים לקבל את זה כמצב נתון.

<יוחנן דנינו: אנחנו לא מוכנים לקבל את התופעה הזאת של ריבוי יידוי אבנים, בקבוקי תבערה וזיקוקים.

<יוחנן דנינו: בעניין של הזיקוקים, בדיוק עכשיו התייחסנו לזה בישיבת הממשלה.

<יוחנן דנינו: צריך לעשות גם בצד החקיקתי כדי להתייחס לזיקוק הזה בצורה יותר חמורה.

<יוחנן דנינו: החקיקה שרז דיבר עליה, שמתייחסת ליידויי האבנים, מנוסחת כך שהיא כוללת גם את הזיקוקים אבל זה לא מספיק.

<יוחנן דנינו: אנחנו רוצים להגביל את הנגישות לזיקוקים.

<יוחנן דנינו: מבחינה חוקית אנחנו רוצים שעצם ההחזקה של הזיקוקים תחייב רישיון.

<יוחנן דנינו: היום זה לא קיים וצריך לעשות את זה.

דוד אזולאי: דיברנו בנושא הזה בישיבה הקודמת בוועדת הפנים.

דוד אזולאי: אני אישית ביקשתי מהמשנה ליועץ המשפטי להכניס את זה לחקיקה ולא לעשות את זה בנפרד.

<רז ניזרי: אני אתייחס לזה.

<יוחנן דנינו: אמרנו שלא ניתן לזה יד ותגברנו את ירושלים.

<יוחנן דנינו: התחלנו לתגבר את ירושלים עוד קודם, בשיתוף עם ראש עיריית ירושלים ואז בא האירוע החמור, הפיגוע הנורא שהיה מול גבעת התחמושת, מול המטה הארצי.

<יוחנן דנינו: אנחנו הקדמנו את התכנית של תגבור המחוז ב-1,000 שוטרים כמעט אחרי הפיגוע.

<יוחנן דנינו: אני משוכנע ואני אומר שכבר היום אפשר לראות את התוצאות.

<יוחנן דנינו: כוח המשימה הזה עובד בערך שבוע בכל מוקדי החיכוך.

<יוחנן דנינו: כבר עכשיו אפשר לראות שיש ירידה גדולה מאוד גם ביידוי האבניים וגם בהפרות הסדר.

<יוחנן דנינו: אני אתן לכם דוגמה: הייתי ביום חמישי בסילואן ושאלתי שם את מפקד הכוח, יהודה יהושוע -.

<יוחנן דנינו: שוב, זה כוח חדש, במסגרת כוח המשימה.

<יוחנן דנינו: שאלתי אותו מתי בפעם האחרונה היו פה יידויי אבנים והוא אמר שכבר שלושה ימים לא היו שם יידויי אבנים.

<יוחנן דנינו: החכמה היא אורך נשימה.

<מוטי יוגב: סליחה המפכ"ל, מדווחים לך דיווחי שקר, בלשון המעטה.

<יוחנן דנינו: אני לא חושב שמדווחים לי - - -

<מוטי יוגב: מדווחים לך דיווחי שקר.

<מוטי יוגב: הכוחות בשטח לא יודעים את תמונת המצב בשטח ומה שעולה – דיווחי שקר.

<מוטי יוגב: אני בדרך כלל לא מתבטא באופן נחרץ.

<יוחנן דנינו: בואו נשמור על כבודם של כולם, באמת.

<מוטי יוגב: תמונת המצב צריכה להיות אמת אחרת לא נדע לפתור אותה.

<מוטי יוגב: אם לא נדע את הבעיה לא נפתור אותה.

<מוטי יוגב: אם אתה סבור שבימים האחרונים - - -

מירי רגב: מוטי, אתה ראשון הדוברים מהח"כים.

<יוחנן דנינו: מי שסבור שבימים האחרונים אין ירידה באירועי הפרות הסדר בירושלים, אז אני אומר שהוא לא מחובר למציאות.

<יוחנן דנינו: אני עומד אחרי מה שאמרתי.

<מוטי יוגב: אבל מי שסבור שלא היו אבנים בסילואן בשלושת הימים האחרונים, כנראה שהוא לא מחובר למציאות וצר לי שאני אומר את זה לך כמפכ"ל.

<מוטי יוגב: כך ברובע המוסלמי וכך בכל שכונות מזרח ירושלים.

<מוטי יוגב: צר לי שאני אומר לך את זה.

<מוטי יוגב: אתה עומד מאחורי דברים שהם שקר ואתה לא מחובר למציאות, סליחה שאני אומר לך את זה.

<מוטי יוגב: .

<יוחנן דנינו: אני חושב שאתה זה לא מחובר למציאות.

<מוטי יוגב: אני נמצא שם בשטח וחטפתי אבנים.

<יוחנן דנינו: אני לא אמרתי אפס.

<מוטי יוגב: אני מציע שתבדוק שתדע מה בשטח.

<מוטי יוגב: לא רק מי שחזר בחוץ לארץ – ואני לא נוהג להתבטא כל-כך חריף.

מירי רגב: חבר הכנסת יוגב, אני מבקשת.

<קריאה: מוטי, מה זה שייך?

<מוטי יוגב: זאת תמונת עולם שקרית, יוחנן.

<מוטי יוגב: אני אומר את זה לך כחבר, מדווחים לך שקר.

<מוטי יוגב: <

מירי רגב: חבר הכנסת מוטי יוגב.

מירי רגב: אני מבקשת לאפשר למנכ"ל לסיים את דבריו.

מירי רגב: מותר להעביר ביקורת, מותר גם לשמוע תשובות שאתה לא אוהב.

מירי רגב: אני מבקשת לכבד אותו ולתת לו לסיים את דבריו.

מירי רגב: יהיה סבב נוסף שבסופו יענה השר לשאלות חברי הכנסת.

<יוחנן דנינו: קודם כל, לא השתמשתי במילה אפס יידויי אבנים.

<יוחנן דנינו: אני מזכיר לכם שגם לפני "צוק איתן" לא היינו באפס יידויי אבנים.

<יוחנן דנינו: אני גם לא חושב שזה ריאלי להיות באפס יידויי אבנים.

<יוחנן דנינו: אגב, זה לא רק בירושלים, יש לנו יידויי אבנים בעוד מקומות.

מירי רגב: צריך לשאוף לזה.

<יוחנן דנינו: לשאוף זה תמיד חשוב ותמיד טוב.

<יוחנן דנינו: הלוואי ונצליח להגיע לאפס.

<יוחנן דנינו: אבל אני לא מוכן לקבל את הרמה הגבוהה של המספרים של יידויי האבנים שראינו בהמשך ל"צוק איתן".

<יוחנן דנינו: אני גם אומר פה באופן חד משמעי, ומי שאומר אחרת, הוא זה שלא מחובר למציאות.

<יוחנן דנינו: אני אומר פה באופן חד משמעי, מרגע שהכנסנו את התגבור של 1,000 שוטרים לירושלים, יש ירידה משמעותית באירועי הפרות הסדר ויידויי אבנים.

<יוחנן דנינו: מי שרוצה להתווכח איתי, שיבוא להסתובב איתי ולשמוע את האזרחים.

<יוחנן דנינו: אנחנו נמשיך לשים את כוחות התגבור בירושלים ללא הגבלה.

<יוחנן דנינו: אמרתי את זה כשהצבנו אותם ואני אומר את זה כאן.

<יוחנן דנינו: למרות שזה מחיר לא קל למשטרת ישראל, אנחנו לוקחים אותם ממקומות אחרים.

<יוחנן דנינו: אנחנו נשאיר אותם בירושלים עד שהסדר יחזור על כנו, עד שרמת הביטחון תהיה כזאת שתאפשר לנו להחזיר חלק מהכוחות למקומם.

<יוחנן דנינו: דיברנו עכשיו בישיבת הממשלה על העניין הפרמננטי, איך אפשר באופן קבוע לשים כוחות בירושלים בצורה כזאת שלא נצטרך לתגבר אותה, שיהיה לו מספיק כוח לשמור על הסדר לאורך זמן?

<יוחנן דנינו: שמחתי לשמוע מראש הממשלה שהוא סבור שכן צריך לבחון את זה ברצינות ולראות איך נותנים פתרון קבוע לירושלים.

<יוחנן דנינו: לגבי הר הבית.

<יוחנן דנינו: משטרת ישראל שמרה ושומרת על שלום הציבור ובטחונו גם בהר הבית.

<יוחנן דנינו: אנחנו עושים את זה מאז הסטטוס קוו מאז 1967.

<יוחנן דנינו: כל ממשלות ישראל מאז שנת 1967 לא שינו את הסטטוס קוו.

<יוחנן דנינו: היו שינויים שהם שינויים טקטיים שקרו כתוצאה מאירועים, אם זה אירועי שנת 2000 ואם זה הסכם השלום עם ירדן, ועוד אירועים כאלה ואחרים.

<יוחנן דנינו: אבל הסטטוס קוו כעיקרון, העקרונות של הסטטוס קוו לא השתנה מאז 1967 ואנחנו נשמור על העיקרון הזה.

<יוחנן דנינו: אנחנו הקפדנו בעבר לקיים את ההסדרים שנקבעו עבור כולם, גם יהודים וגם מוסלמים.

<יוחנן דנינו: השיקול שלנו, כמו שאמרה יושבת ראש הוועדה, היה שלום הציבור וביטחונו.

<יוחנן דנינו: אבל אם יש צורך לקבל החלטות טקטיות של הפיקוד אנחנו עושים את זה.

<יוחנן דנינו: עושה את מפקד מחוז ירושלים וכך נהגנו כל השנים.

<יוחנן דנינו: אבל האירוע שהיה ביום רביעי האחרון, ניסיון הרצח של יהודה גליק, שמכאן אני שולח לו איחולי החלמה, הוא בעיניי חציית כל הקווים, כשאנחנו מדברים על המרקם העדין והרגיש שמתרחש סביב סוגיית הר הבית.

<יוחנן דנינו: אני חושב שמעשה הטרור הנפשע הזה חייב אותנו להבהיר, באופן שאינו משתמע לשני פנים שלא נהיה מוכנים לספוג אירועים כאלה.

<יוחנן דנינו: הפיענוח המהיר של המשטרה והשב"כ, ההגעה למחבל בטווח של שעות, הוכיחו את העיקרון הזה, שאנחנו לא נהיה מוכנים לתת לאירועים כאלה לקרות.

<יוחנן דנינו: הסגירה הכללית של ההר שהיתה מייד לאחר האירוע, מראש היא לא היתה מכוונת לזמן ארוך.

<יוחנן דנינו: היא נועדה להבהיר שנחצו כאן הקווים.

<יוחנן דנינו: היא נועדה להבהיר שהכלי הזה קיים בתוך סל הכלים שלנו.

<יוחנן דנינו: היא נועדה להבהיר שאנחנו לא נהסס להשתמש בו אם יחצו קווים אדומים.

<יוחנן דנינו: לאור ההחמרה באירועים בירושלים ובתאום עם מפקד מחוז ירושלים, אנחנו החלטנו שאנחנו לא נמהר לשנות מהסטטוס קוו במובן של זכויות הביקורים של יהודים, תיירים ואחרים.

<יוחנן דנינו: לאורך כל ימי השנה, לפי שעות ולפי ימי ביקורים שנקבעו בסטטוס קוו, אנחנו נקפיד ונעשה הכול כדי שהזכויות האלה תמומשנה, גם אם זה אומר שנצטרך להביא הרבה מאוד כוחות להר הבית.

<יוחנן דנינו: בעניין הזה נפעל ביתר נחישות כדי לקיים את הסטטוס קוו ככתבו וכלשונו.

<יוחנן דנינו: אני אומר את זה בהקשר של חלק מההחלטות הטקטיות שקיבלנו בעבר לפני האירוע החמור הזה.

מירי רגב: אדוני המפכ"ל, האם בעצם אתה אומר לוועדת הפנים שההחלטה שלך כרגע היא, בתאום עם הממ"ז, שבשעות ובימים שבהם ההר אמור להיות פתוח ליהודים, יהודים יעלו על ההר.

<יוחנן דנינו: נכון.

מירי רגב: זאת בשורה.

<יוחנן דנינו: אמרתי שאנחנו נקפיד בצורה הרבה יותר נחושה מאשר בעבר.

<יוחנן דנינו: שוב, אם בעבר השיקול שלנו היה היקף הכוח – הרי זה בעצם היה השיקול.

<יוחנן דנינו: זה לא שרצינו לתת למישהו להיכנס אלא הסתכלנו ושאלנו האם רמת הסיכון גבוהה מידי?

<יוחנן דנינו: אנחנו אומרים שגם אם זה אומר שיש רמת סיכון וזה מחייב להביא הרבה שוטרים, אנחנו נביא הרבה שוטרים כדי לעמוד על זכויות כל מי שזכאי להגיע להר.

<יוחנן דנינו: אני רוצה לציין כאן את ראש עיריית ירושלים, ניר ברקת, על הנחישות, שיתוף הפעולה והסיוע.

<יוחנן דנינו: אני חושב שניר עושה הרבה מאוד כדי להשיב את הביטחון לתושבי העיר.

<יוחנן דנינו: גם הסיוע הטכנולוגי, גם הרחבת צוותי אכיפה משולבת במקומות שבהם קבענו.

<יוחנן דנינו: שיתוף פעולה מאוד משמעותי שללא ספק מוכיח את עצמו ויוכיח את עצמו.

<יוחנן דנינו: אני רוצה לציין את יושבת ראש הוועדה.

<יוחנן דנינו: הוועדה עסקה כאן הרבה מאוד בנושא של ירושלים.

<יוחנן דנינו: הגענו לכאן כמה פעמים בהקשר הזה.

<יוחנן דנינו: אני חושב שהפעילות הזאת, שהיא בעצם הבטחת ביטחונם וזכויותיהם של תושבי הבירה היא חשובה.

<יוחנן דנינו: אני חושב שאפשר היה להתרשם מתוך מה שנראה כבר, שבאמת נעשה הרבה בתחום הזה.

<יוחנן דנינו: אני רוצה לציין את ראש הממשלה בנימין נתניהו שנרתם באופן אישי.

<יוחנן דנינו: כבר נעשו כמה דיונים ויש פה גם הרבה מאוד תקציבים בצידם.

<יוחנן דנינו: אני מקווה מאוד שההחלטות שהחליט עליהן ראש הממשלה תמומשנה לאלתר, בעיקר בהיבטים התקציביים, כדי שנוכל לעשות יותר בתחום הזה בירושלים.

<יוחנן דנינו: כך גם אני רוצה לציין את השר לביטחון פנים שמלווה אותנו לאורך כל מה שתיארתי עד עכשיו.

<יוחנן דנינו: לאחרונה מרבים להשתמש בכותרת כזאת או אחרת כדי לתאר את המצב בירושלים.

<יוחנן דנינו: משתמשים במילה אינתיפאדה.

<יוחנן דנינו: קודם כל, אין הגדרה מילונית, לכו לחפש מה זה אינתיפאדה.

<יוחנן דנינו: פעם אחרונה שהשתמשנו במילה אינתיפאדה זה היה בתחילת שנות האלפיים ברצף האירועים שהיו אז.

<יוחנן דנינו: אירועים שהם לא דומים בכלום, לא בהיקף שלהם, לא בחומרה שלהם, לא בהיקף הנפגעים.

<יוחנן דנינו: אנחנו סתם רצים לאמירות.

<יוחנן דנינו: מה המטרה שלהן?

<יוחנן דנינו: הרי המשטרה מתייחסת בחומרה רבה מאוד לאירועים האחרונים, לא צריך בשביל זה לתת כותרות.

<יוחנן דנינו: האמירות האלה של אינתיפאדה, חוץ מלהפחיד את מה זה עושה?

<יוחנן דנינו: כאב לי לראות את כל הטיולים השנתיים לירושלים שבוטלו, בתי ספר שלא נתנו להם להגיע לירושלים.

<יוחנן דנינו: כל זה למה?

<יוחנן דנינו: אני אומר כאן באחריות.

<יוחנן דנינו: אנחנו נאבטח וניתן ביטחון לכל מי שרוצה להגיע ולבקר בירושלים.

<יוחנן דנינו: אני חושב שבעת הזאת, על אחת כמה וכמה, חשוב ונכון שכמה שיותר מאזרחי ישראל יגיעו לירושלים.

<יוחנן דנינו: אנחנו נהיה שם כדי לשמור עליהם.

<יוחנן דנינו: מספיק להפחיד את הציבור.

<יוחנן דנינו: כל המשפטים האלה, כל הכותרות האלה, אין בהם כלום.

<יוחנן דנינו: הרי מה אנחנו אומרים?

<יוחנן דנינו: אנחנו אומרים שיידויי האבנים האלה חמורים מאוד.

<יוחנן דנינו: אנחנו אומרים: בואו נטפל בהם ביחד אבל למה להפחיד את האזרחים?

<יוחנן דנינו: זה פשוט לא נכון ברמה התפיסתית.

<יוחנן דנינו: אני אומר חד משמעית.

<יוחנן דנינו: כמו שהוכחנו בעבר, אנחנו לא נתפשר על ביטחון אזרחנו בכל הארץ, אבל בבירת מדינת ישראל על אחת כמה וכמה.

<יוחנן דנינו: אנחנו נעשה הכול, כמו שאנחנו עושים היום, לרבות נוכחות מאסיבית שתימשך עד שנצליח להרגיע ולהרגיש שבאמת הגענו למצב הרגוע והבטוח כאן בירושלים.

<יוחנן דנינו: אנחנו נמשיך להשקיע בכל מאמץ להגיע למפירי הסדר.

<יוחנן דנינו: כמו שסיכמנו, אנחנו גם נזרז את הסל הטכנולוגי של מצלמות מכל הסוגים.

<יוחנן דנינו: שמחתי שעיריית ירושלים לא חיכתה והעלתה לאוויר כמה בלונים שמסייעים, אנחנו מחוברים ויכולים לראות בכל רגע נתון.

<יוחנן דנינו: אני חושב שהדבר הזה הוא חשוב מאוד להמשך הדרך.

<יוחנן דנינו: לגבי הנושאים שהעלית כאן:

<יוחנן דנינו: אמרתי שלא קיים קרע בין המשטרה לשב"כ ויש שיתוף פעולה יוצא מן הכלל.

<יוחנן דנינו: לגבי הרחקות של מסיתים.

<יוחנן דנינו: שמחנו שהיועץ המשפטי לממשלה יחד עם פרקליט המדינה, העניקו למפקד המחוז את הסמכות להרחיק מהר הבית.

<יוחנן דנינו: זה קרה רק בחודשים האחרונים.

<יוחנן דנינו: מאז שקיבלנו את הסמכות הזאת הורחקו מההר 87 איש שהורחקו בצו של מפקד המחוז.

<יוחנן דנינו: אנחנו נמשיך לעשות שימוש בכלי הזה.

מירי רגב: כרגע מבחינה משפטית יש לכם לבצע מעצרים מנהלים ועכשיו התפקיד שלכם בעצם זה לממש את זה.

<יוחנן דנינו: נכון.

<יוחנן דנינו: זה לא מעצר מנהלי, זאת הרחקה מנהלית מן ההר.

נחמן שי: קודם לא יכולתם?

<יוחנן דנינו: לא היתה לנו את הסמכות הזאת.

<יוחנן דנינו: היתה סמכות רק לאלוף פיקוד העורף ולשב"כ.

<מאיר אינדור: אדוני, מה עם הרחקת המסיתים והפעילים מהשכונות?

נחמן שי: אולי הרחקה בכלל מעבר לגבול?

נחמן שי: להרחיק, להרחיק.

<מאיר אינדור: אני אספר לך אחר-כך דוגמאות הפוכות.

<יוחנן דנינו: לגבי חיזוק מרחב קדם.

<יוחנן דנינו: בתכניות שלנו אנחנו מתכוונים לחזק את מרחב קדם.

<יוחנן דנינו: מרחב קדם הוקם ממש לאחרונה כדי לתת יותר ביטחון במזרח העיר.

<יוחנן דנינו: המרחב הזה נבנה בסכום אפס מכוחות קיימים.

<יוחנן דנינו: יש לנו מטרה לחזק את המרחב הזה, גם בטכנולוגיה וגם במספר השוטרים.

<יוחנן דנינו: כמו שאמרתי 1,000 שוטרי התגבור לא יעזבו את ירושלים, כולל את מרחב קדם, עד שלא נוודא שאנחנו באמת נמצאים במצב של שגרה מספיק טוב.

ישראל אייכלר: זה אומר שיש תקציב של 100 מיליון שקלים למרחב קדם?

מירי רגב: יש.

מירי רגב: יש תקציב אבל הוא פרוס ל-3 שנים ואנחנו רוצים להקדים את זה.

<יוחנן דנינו: זה תקציב שהוא רק לטובת טכנולוגיה, לטובת מצלמות.

<יוחנן דנינו: בתוך התקציב הזה ביקשנו גם לגייס שוטרים למרחב קדם.

<יוחנן דנינו: לגבי הזיקוקים זה עלה בישיבת הממשלה.

<יוחנן דנינו: הקמת צוות שאמור היום להציג את מסקנותיו.

<יוחנן דנינו: עד היום הזיקוק לא נחשב ככלי נשק.

<יוחנן דנינו: הם למדו להשתמש בו בכינון ישיר לעבר כוחותינו והדבר הזה ממש מסכן חיים ולכן אנחנו נצטרך לעשות הכול כדי לתת מענה לשימוש בזיקוקים, בהחזקת הזיקוקים, ברכישה, וכמובן להגיש כתב אישום נגד מי שמשתמש בהם.

<יוחנן דנינו: לגבי הר הבית והמדיניות כבר התייחסתי.

<יוחנן דנינו: לגבי העניין של ה"מורביטט" וה"מורביטון", מה שנקרא "נשים בשחור".

<יוחנן דנינו: הבעיה הזאת מלווה אותנו הרבה זמן.

<יוחנן דנינו: כשיש שם עבירה פלילית מובהקת, כמו תקיפה או אלימות, אז קל מאוד לטפל בזה וטיפלנו בזה בעבר.

<יוחנן דנינו: הבעיה היתה כאשר היה מדובר רק בקריאות שהן לכאורה קריאות תפילה מסוג כזה או אחר.

מירי רגב: בכל מקרה זאת התקהלות.

מירי רגב: התקהלות לא מאושרת על-ידי המשטרה, זה סוג של הפגנה.

<יוחנן דנינו: גם כאן, על-פי שיקול דעת של מפקד המשטרה שנמצא במקום, אנחנו מתייחסים לזה כהפרות סדר כאל מי שמסית ומלהיט ומייצר הפרת סדר.

<יוחנן דנינו: אנחנו כרגע ביצענו כמה מעצרים.

<יוחנן דנינו: אנחנו עושים את זה יחד עם פרקליטות מחוז ירושלים.

<יוחנן דנינו: במידה והדבר הזה יוכיח את עצמו גם בבתי המשפט, זאת תהיה עוד שיטת טיפול לגבי התופעה הזאת.

<יוחנן דנינו: אני מאמין יותר בדרך האחרת.

<יוחנן דנינו: מתברר שהחבר'ה האלה מממומנים ומקבלים משכורות.

<יוחנן דנינו: החכמה הגדולה היא לראות איך אנחנו עוצרים את המימון הזה, איך אנחנו שמים יד על המימון הזה?

<יוחנן דנינו: לאחרונה עשינו תיק חקירה יחד עם השב"כ לגבי מימון של כמיליון שקלים.

<יוחנן דנינו: תפסנו את הכסף ותפסנו גם את מי שמממן.

<יוחנן דנינו: בדבר הזה הרגשנו מייד את השינוי בהר הבית.

<יוחנן דנינו: זה הורגש בתוך כמה ימים, איך הדבר הזה הוריד את המספרים.

<יוחנן דנינו: אני חושב שגם זאת דרך אפקטיבית לטפל בתופעה הזאת.

דוד אזולאי: אדוני המפכ"ל לא שמעתי ממך מילה על הר הזיתים.

<יוחנן דנינו: לא נשאלתי אבל אני מוכן להתייחס.

מירי רגב: הוא יתייחס אחר-כך לשאלות.

מירי רגב: רז, גם לגבי נשים בשחור וכל השאלות שנשאלו.

רז נזרי: תודה רבה, גברתי היושבת ראש, חברי הכנסת הנכבדים.

רז נזרי: בהמשך להערת הביניים שאמרתי תוך כדי דברי הפתיחה, אנחנו לא גילינו סוף סוף את הר הבית ולא גילינו סוף סוף את האבנים.

רז נזרי: משרד המשפטים, גם מערך הייעוץ המשפטי וגם התביעה, מגישים עשרות ומאות כתבי אישום במשך השנים, גם על אבנים שלא הורגות ולצערנו גם על אבנים שהורגות.

רז נזרי: כל אבן יכולה להרוג.

רז נזרי: אנחנו עושים את מלאכתנו ביחד עם המשטרה.

רז נזרי: חלק מהתיקים זה תביעות משטרתיות וחלק מהתיקים זה תיקי פרקליטות.

רז נזרי: לכן הדבר הזה נעשה כל הזמן, גם ברמת התביעה וגם ברמת החקיקה.

רז נזרי: עם זאת, כשיש סיטואציות מסוימות, כמובן שבוחנים ומשפרים ומייעלים דברים שאנחנו מתבקשים לשנות על-ידי פרקליטות המשטרה.

רז נזרי: לפני מספר חודשים היה צוות בראשות מזכיר הממשלה, בעקבות דיונים שהיו בהקשר הזה.

רז נזרי: התופעה הזאת הגיעה עכשיו לתקשורת אבל לצערנו העלייה בכמות האבנים זה עניין של מספר חודשים אחורה.

רז נזרי: ישבנו אצלי וגם אצל היועץ המשפטי לממשלה וגם אצל מזכיר הממשלה והצהרנו שני דברים.

רז נזרי: בשבוע שעבר דיברנו על חוק עתידי אבל למעשה אנחנו חוזרים מישיבת ממשלה אחרי שהחוק הזה אושר בישיבת הממשלה.

רז נזרי: טיוטת חוק חדשה שאושרה לפני כשעה שעתיים בישיבת הממשלה והנוסח שלה יעבור לוועדת השרים.

רז נזרי: זה חוק שמשפר את הקיים, במובן זה שקובע למעשה 3 עבירות נוספות לפי העניין.

רז נזרי: עד עבירה שמגיעה כדי 20 שנות מאסר על יידוי או ירי של אבן או כל חפץ אחר, כאשר יש כוונה לפגוע.

רז נזרי: למעשה, בגדול, יש פה 3 עבירות חדשות שהן בנוסף לקיים היום.

רז נזרי: צריך לזכור.

נחמן שי: בכל נסיבות זריקת אבן יכולה להוביל ל-20 שנות מאסר?

<רז נזרי: 20 שנה זה עונש המקסימום.

<רז נזרי: אמרתי שיש 3 עבירות: יש 5, 10 ו-20.

<רז נזרי: ה-20 זה בנסיבות שבהן יש כוונה לפגוע באדם.

<רז נזרי: אני רוצה להדגיש שגם היום כשאין חוק, מוגשים כתבי אישום על זריקת אבנים.

<רז נזרי: יש עבירות קיימים.

מירי רגב: כנראה שזה לא מספיק.

מירי רגב: כנראה שזה לא מרתיע כי עובדה שממשיכים לזרוק אבנים.

מירי רגב: אתה בוחן אם החוק עוזר או לא על-ידי שאתה בוחן האם נזרקים אבנים או לא.

מירי רגב: אם ממשיכים לזרוק אבנים זה אומר שהם שמים פס על המדיניות.

<רז נזרי: אפילו שאנחנו מוקלטים ומצולמים פה, אנין אומר לך שכנראה שיהיה יידוי אבנים גם אחרי החוק הזה.

מירי רגב: בסדר, אבל אם יכנסו ל-5 שנים וההורים ישלמו הרבה כסף על זה שהילדים שלהם זורקים אבנים במקום ללכת ללמוד, אז כלל המערכת הזאת, ברגע שהיא תפעל, היא תעביר מסר כלפי מטה.

מירי רגב: תהיה נוכחות של שוטרים בשכונות המזרחיות, יהודים יעלו להר הבית לא ברצות המוסלמים.

מירי רגב: כל הדבר הזה יעביר מסר שיש פה שלטון חוק, לערבים ויהודים כאחד.

<רז נזרי: חוקים כשלעצמם לא יפתרו לחלוטין את הדבר הזה.

<רז נזרי: לא עלינו המלאכה לגמור אנחנו לא בני חורין לבטל ממנה.

<רז נזרי: אנחנו עושים את שלנו ביחד עם המשטרה ברמה של האכיפה, הגברת האכיפה, כלים של העירייה.

<רז נזרי: בהקשר הזה אנחנו נותנים כלים נוספים, סעיפי חוק שיוכלו לתת למשטרה ולפרקליטות כלי יותר טוב כדי לבטא מול בבית המשפט את המקרים שבהם לדעתנו ראוי להחמיר.

<רז נזרי: אנחנו עושים את שלנו, בתי המשפט עושים את שלהם.

<רז נזרי: לפעמים כאשר בית המשפט מקל בעונש, אנחנו מגישים ערעורים.

<רז נזרי: כפי שאמרתי, חוץ מהחקיקה שתונח על שולחן הכנסת כבר השבוע, יש גם הנחיית תביעה שלמעשה כבר פועלים לפיה, שעוסקת בכל שלבי ההליך הפלילי, מדיניות מחמירה יותר בכל שלבי ההליך הפלילי, החל משלב המעצר, מתי טוענים למעצר, המשך בשלב בחירת סעיפי עבירת האישום וכלה בשלב הטיעון לעונש.

<רז נזרי: המדינה טוענת לעונש וזה לא נגמר בטיעון לעונש כי כמו שאמרתי, לפעמים בית המשפט עושה את תפקידו ונותן את העונש אבל אנחנו חושבים שראוי להחמיר, אז ההנחיה הזאת כוללת נושא של הגשת ערעורים, באיזה מקרים, ומה הטיעון לעונש שיהיה מחמיר וגבוה יותר מהקיים.

<רז נזרי: לגבי הנושא של קטינים ומתי החקיקה הזאת תקודם.

<רז נזרי: אני מסביר שוב.

<רז נזרי: הנושא של קטינים הוא לא תלוי חקיקה.

<רז נזרי: חוק הנוער הקיים מאפשר בסיטואציות מסוימות להטיל קנס, פיצוי או התחייבות על הורה קטין, כאשר הוא לא הורשע, כחלק מדרכי טיפול.

<רז נזרי: כמדיניות הדבר לא נעשה בו שימוש לאורך השנים.

<רז נזרי: כחלק מהתהליך שהחל לפני כמה חודשים, במסגרת הדיונים שהתחילו אצל מזכיר הממשלה ולאחר מכן אצלנו, השלמנו למעשה את טיוטת הנחיית תביעה שכבר הפרקליטות פועלת לפיה.

<רז נזרי: לגבי קטינים, החוק אומר שצריך להתייחס ברמה עונשית אחרת ברמה של שיקום.

<רז נזרי: זה צד אחד של הדברים.

<רז נזרי: הצד השני של הדברים זה שאבן הורגת ואבן שנזרקת על-ידי קטין עלולה להרוג בדיוק כמו אבן שנזרקת על-ידי בגיר.

<רז נזרי: לצערי היו דברים מעולם, אבנים גם הרגו, בין אם פגעו ישירות ובין אם זה שגרמו לתאונת דרכים.

<רז נזרי: אם אני זוכר נכון היה המקרה של פלמר, זכרו לברכה.

<רז נזרי: לכן בהקשר הזה, למרות שמדובר בקטינים, אנחנו נותנים את הדעת שמדובר בקטינים.

<רז נזרי: גם ברמת ההנחיה יש אבחנה ברמת העונש.

<רז נזרי: אגב, החוק לא מאפשר מעצר עד תום ההליכים מתחת לגיל 14.

מירי רגב: דיברנו על ענישה כלכלית להורים.

<רז נזרי: אנחנו לא הולכים לשנות את החוק במובן הזה.

<רז נזרי: מזרח ירושלים זה ישראל.

<רז נזרי: חוק לא ישונה רק למזרח ירושלים.

<רז נזרי: החוק הוא חוק וריבונות של ישראל במזרח ירושלים זה גם חלק מהריבונות.

נחמן שי: זה לא מוריד מהגיל של האחריות.

<רז נזרי: אנחנו לא משנים מושכלות יסוד בכל הנושא הזה.

<רז נזרי: אנחנו לא נעשה חוק למזרח ירושלים.

<רז נזרי: הרי אנחנו באים גם בשם הריבונות.

<רז נזרי: לכן ברמת המדיניות התביעה כבר החלה בשבוע האחרון ותמשיך לטעון במקרים המתאימים לגבי קטינים.

<רז נזרי: בסיטואציות האלה תהיה התחייבות על ההורים.

<רז נזרי: כאשר קטין עשה את זה, תהיה התחייבות על ההורה.

<רז נזרי: ההתחייבות תמומש ככל שהקטין יחזור על מעשהו.

<רז נזרי: זה בחלק מהמקרים.

<רז נזרי: במקרים אחרים יהיה פיצוי כאשר יש נזק.

<רז נזרי: במקרים מסוימים, חמורים יותר, יהיה גם קנס על ההורים.

<רז נזרי: מעבר לכך, גם קטין שכן הורשע ולפי העבירה אתה נותן לו מאסר בעבודות שירות, אנחנו נבקש גם קנס.

<רז נזרי: לקטין בן 15, בדרך כלל אין כסף לשלם את הקנס.

<רז נזרי: גם במקרה הזה ההורים ישלמו.

<רז נזרי: מבחינתנו זה נועד לתמרץ, מתוך הנחה ותפיסה שחלק מהדבר הזה יהיה באמצעות ההורים שיהיה להם יותר אינסנטיב לשמור על ילדיהם בהקשר הזה.

<רז נזרי: אני מניח ומקווה שגם בהקשר הזה זה יעזור.

<רז נזרי: להגיד לך שזה יפתור לחלוטין את בעיית יידויי האבנים?

<רז נזרי: אני כבר אומר לך שלא.

<רז נזרי: אנחנו צריכים לתת את חלקנו בהקשר הזה כי כפי שאמרתי, אבנים הורגות, גם אבנים שנזרקו על-ידי קטינים.

<רז נזרי: מה לגבי הרחקה מנהלית?

<רז נזרי: לאפשר לממ"ז ירושלים לעשות הרחקה מנהלית של אותם ראשי ארגוני טרור שאנחנו יודעים שהם נמצאים בשכונות.

<רז נזרי: אנחנו יודעים מה קורה בעיסאוויה, אנחנו יודעים מה קורה בסילואן.

<רז נזרי: אנחנו יודעים מי מוציא ולאן הם שולחים את הפעילים שלהם.

<רז נזרי: האם הכלי הזה שניתן לממ"ז ירושלים בהפעלת הכוחות שלו על הר הבית, נכון גם לגבי השכונות המזרחיות.

משה זלמן פייגלין: רז, האם אתה יכול להתייחס לשאלה הבאה: כאשר נצמדים לעולים להר וצועקים לעבר "אללה הוא אכבר" - - -

מירי רגב: זה הנשים בשחור.

משה זלמן פייגלין: הסברנו שבתי המשפט אומרים שאין מה לעשות כי אלה קריאות דתיות.

משה זלמן פייגלין: מה הכלי שאתן נותנים בידי המשטרה על-מנת להרחיק אותן?

<רז נזרי: אני אתייחס.

<רז נזרי: הייתי כאן לפני שבוע וחבר הכנסת אזולאי העלה את נושא הזיקוקים.

<רז נזרי: בשבוע שעבר גם דובר על הנושא הזה.

<רז נזרי: כמשנה ליועץ מגיעים אלי דברים מהמשטרה ואנחנו נותנים מענה לפי העניין.

<רז נזרי: בנושא של זיקוקים, החוק שאושר היום בממשלה, חבר הכנסת אזולאי, כולל שינוי מסוים.

<רז נזרי: קודם דיברנו על זורק או מיידה אבן או חפץ אחר.

<רז נזרי: עכשיו במקום המילה "מיידה" הוספנו את המילה "יורה", כי נושא הזיקוקים חודד בימים האחרונים.

<רז נזרי: בדבר ההסבר ניתן דוגמה שחפץ אחר יכול לכלול גם זיקוקים.

<רז נזרי: זה ייתן מענה מסוים לגבי חלק מהמקרים.

משה זלמן פייגלין: למה לא ירי, זה הרי נשק חם.

מירי רגב: הוא אמר ירי.

<רז נזרי: בשונה מהנוסח שהיה שבוע שעבר, בנוסח עכשיו נכנסה המילה "ירי".

<רז נזרי: לא אלאה אתכם בשיעור במשפט פלילי אבל עדיין יש פה יסודות עבירה מסוימים לכן זה יכול לתת מענה בחלק מהמקרים.

<רז נזרי: צריך כוונה, צריך דבר שיכול לפגוע וכדומה.

<רז נזרי: ישנו נושא של זיקוקים שסתם עושים, כמו ביום העצמאות.

<רז נזרי: המפכ"ל אמר שיהיה צוות משטרתי שיבחן את זה.

<רז נזרי: מחר השר לבט"פ עושה דיון בהקשר הזה ביחד איתנו, כדי לתת מענה לא רק במישור הפלילי אלא גם במישור של הרגולציה, האם וכיצד אפשר למכור דברים כאלה.

<רז נזרי: כדי לירות זיקוקים ביום העצמאות, בעירייה יש רישיון.

<רז נזרי: זה לא שכל אחד יוכל לקנות את הדבר הזה.

<רז נזרי: מעבר לעניין הפלילי כפי שאמרתי הוא מקבל ביטוי בחוק שאושר היום, מחר נהיה בדיון יחד עם המשטרה והשר לבט"פ, כדי לתת מענה במישורים הנוספים שקשורים לזיקוקים.

אורית סטרוק: אני רוצה לשאול בנוגע לצווי ההגבלה.

אורית סטרוק: האם זה רק למי שמסיתים או מארגנים או גם למחבלים משוחררים כמו הרוצח הזה, או למי שיודעים במידע מודיעיני שהוא שייך לארגון טרור כמו הרוצח הזה והרוצח הקודם.

אורית סטרוק: האם גם עליהם יש אפשרות להטיל - - -

דוד אזולאי: האם זה חל גם על יהודים?

דוד אזולאי: אני שואל שאלה, אני רוצה לדעת.

<רז ניזרי: אנחנו לא מפלים יהודים, חבר הכנסת אזולאי.

<רז ניזרי: למרות שלפעמים משתמע שאנחנו במשרד המשפטים מחפשים רק את היהודים, תתפלאו אבל לא.

מירי רגב: מה היה קורה אם מה שקרה ליהודה גליק היה קורה לפעיל שלום?

מירי רגב: מעניין מה היה קורה במדינה הזאת?

מירי רגב: לא נדבר על זה עכשיו.

<רז נזרי: אני משתדל לענות לשאלות.

ישראל אייכלר: רז, לפי חוק ההרחקה, כל עיתונאי יוכל לקבל צו הרחקה כי הוא מסית.

<רז ניזרי: אני אתייחס לצווי ההגבלה.

<רז ניזרי: משרד המשפטים, מחלקת בג"צים, היועץ המשפטי לממשלה, אנחנו לא נמצאים בשטח ונותנים צווי הרחקה.

<רז ניזרי: חברת הכנסת סטרוק, בשעתו היה דיונים בעניין זה בנושא נערי הגבעות.

<רז ניזרי: בנושאים האלה אנחנו מקבלים פניות מהשב"כ ומהמשטרה.

<רז ניזרי: בדרך-כלל זה מגיע ממידע מודיעיני שמגיע לשב"כ.

<רז ניזרי: למה זה מגיע למשרד המשפטים?

<רז ניזרי: כי כל נקיטה בצו הרחקה, כמובן שלמחרת בבוקר יהיה בג"צ כנגד צו ההרחקה.

<רז ניזרי: כשיש צו הרחקה זה בעולם המשפט המנהלי ולא הפלילי כי אין ראיות קבילות שאפשר להציג לבית המשפט.

<רז ניזרי: יש ראיות מנהלתיות מודיעיניות שהאיש הזה מסוכן.

<רז ניזרי: אומרים לנו: אלה הראיות, אנחנו חושבים שצריך להרחיק את האדם הזה.

<רז ניזרי: אנחנו בוחנים את הראיות - - -

<מאיר אינדור: ולא קיבלתם פניות עד היום.

<רז נזרי: לא אמרתי שלא קיבלנו, אני נותן רגע.

<אביעד ויסולי: רק את יהודה גליק האכלתם שנתיים וחצי.

<אביעד ויסולי: את זה גם אישרתם?

<רז נזרי: מר ויסולי, תן לי להשיב.

<רז נזרי: אנחנו מקבלים את המידע הזה במחלקת בג"צים.

<רז נזרי: חלק מהמקרים גם מגיעים ליועץ המשפטי לממשלה, מגיעים אלי או לפרקליט המדינה, לפי העניין.

<רז נזרי: הרבה פעמים זה נגמר במחלקת בג"צים שבוחנת את זה.

<רז נזרי: אז בוחנים האם יש מספיק ראיות כדי לאפשר את הרחקתו של אדם מהר הבית.

<רז נזרי: בהקשר הזה היו בעבר לא מעט מקרים שבסמכות הורחקו מהר הבית.

<רז נזרי: בחודשים האחרונים, בעקבות שיח שהיה עם המשטרה, ביקשו מאיתנו לתת סמכות כזאת גם למפקד המחוז.

<רז נזרי: קיימנו דיונים עם המשטרה.

<רז נזרי: הוכן נוהל שעבר דרך המשטרה, עבר אותנו, עבר אצלי.

<רז נזרי: הערנו יחד עם פרקליט המדינה.

<רז נזרי: בסופו של דבר זה אושר.

<רז נזרי: למיטב ידיעתי יש עשרות אנשים – אני מדבר על פלסטינאים ולא על יהודים.

<רז נזרי: עשרות אנשים שמורחקים מהר הבית בצווי הרחקה מנהליים.

מאיר אינדור: לא מהר הבית, אדוני, מהשכונות.

מירי רגב: בשכונות המזרחיות.

<רז נזרי: חברים, הרחקה מהשכונות, אני לא מכיר פנייה כזאת ספציפית.

מירי רגב: אתה אומר שהמשטרה לא פנתה אליכם לקבל סמכות להרחקת גורמי טרור ומסיתים מהשכונות המזרחיות?

<רז נזרי: אי-אפשר סתם להרחיק.

<רז נזרי: לגבי הכלי המשפטי של הרחקה, ככל שמדובר בתחומי ישראל, יש צווי הגבלה, תקנות ההגנה וזה אלוף פיקוד העורף ולא המפקד המשטרתי.

<רז נזרי: בהר הבית יש נושא מסוים - - -

מירי רגב: אז בגלל אלוף העורף להעביר את האחריות לצבא?

<רז נזרי: אני לא אומר להעביר לצבא.

<רז נזרי: אני אומר שהאמירה, בוא נרחיק מהשכונות - - -

מירי רגב: לא להרחיק תושבים אלא פעילי טרור.

מירי רגב: אתה יודע שהוא פעיל טרור, אתה יודע שהוא ראש ארגון של טרור.

מירי רגב: על זה אני שואלת אותך.

מירי רגב: האם הוא יכול להרחיק אותו או שהוא תופס אותו ואחרי שעתיים הוא שותה קפה בקניון מלחה.

<רז נזרי: חברת הכנסת רגב וחברת הכנסת סטרוק, אין לנו חיבה לפעילי טרור.

<רז נזרי: אנחנו כמשרד משפטי רוצים שפעילי טרור ישבו מאחורי סורג ובריח.

<רז נזרי: לכן כל אדם שיש מידע לגביו, ככל שהמידע הזה מאפשר העמדה לדין, אנחנו נהיה הראשונים שנעמיד אותו לדין.

<רז נזרי: ככל שהמידע הזה מאפשר "רק" צו מנהלי – אני לא אומר את זה בצורה תיאורטית.

<רז נזרי: לכן לא לבוא ולהגיד לי שאנחנו לא מאפשרים להרחיק פעילי טרור.

<רז נזרי: לא לדבר בסיסמאות.

<רז נזרי: כשיהיה מידע כזה – סמכות בחוק קיימת והיא בעייתית כי תקנות ההגנה זה דבר שהוא לא פשוט משפטית.

<רז נזרי: למרות זאת אנחנו משתמשים בה.

מירי רגב: אני פעם ראשונה שומעת שבעצם המשטרה והשב"כ לא מעבירים לכם מידע על פעילי טרור בשכונות המזרחיות שיש להם רצון להרחיק אותם משם.

מירי רגב: לא נפתח את זה פה לדיון, נביא את זה לוועדה משותפת.

<רז נזרי: מעצרים מנהליים יש כל הזמן.

<רז נזרי: אם יש מפירי סדר אז צריך לטפל בהם.

<אביעד ויסולי: זה שירה ביהודה גליק היה אסיר ביטחוני שהיה לו אקדח.

<אביעד ויסולי: זה פעיל טרור?

אורית סטרוק: הבן אדם יצא מהכלא, התראיין בטלוויזיה ואמר שהוא מקווה להיות הקוץ שיפריע.

אורית סטרוק: הוא אמר את זה בטלוויזיה.

אורית סטרוק: בכלא הוא הוחזק בבידוד.

נחמן שי: חברת הכנסת סטרוק, החוק לסתימת פיות עוד לא עבר.

נחמן שי: אבל כמו שנראים הדברים האלה - - -

<מאיר אינדור: הפכת להיות אדבוקט של ראש המסיתים?

נחמן שי: לא, לא, בחייך.

מירי רגב: אתה צודק, אסור לדבר רק לאנשים כמו יהודה גליק.

מירי רגב: כשהם רוצים לדבר אז - - -

<רז נזרי: חברים, לדעתי לפחות, הדבר הזה לא צריך ללכת למקום הפוליטי.

<רז נזרי: זה לא משנה ימין או שמאל, אמורים להיות כולם נגד טרור.

<רז נזרי: אפילו משרד המשפטים הוא נגד טרור.

<רז נזרי: אין פה עניין פוליטי.

<רז נזרי: כאשר יש מידע שהשב"כ מביא – גם השב"כ וגם המשטרה מביאים לפעמים מידע.

<רז נזרי: לא שמעתם על מעצרים מנהליים עד היום?

<רז נזרי: יש לא רק צווי הגבלה, יש אפילו עצורים מנהליים.

<רז נזרי: יש לא מעט תושבים, גם במזרח ירושלים שעצורים במעצרים מנהליים.

<רז נזרי: כאשר יש מידע מודיעיני שאי-אפשר להציג אותו בבית משפט, כי תחשוף מקור, תחשוף מידע ואתה לא יכול להגיש כתב אישום נגד האיש, אתה עוצר אותו מנהלי או שאתה מרחיק אותו.

<רז נזרי: לכן, ככל שיש מידע כזה, אנחנו כמשרד המשפטים לא מייצרים את המידע.

<רז נזרי: אנחנו מקבלים את המידע ונותנים את המענה.

<רז נזרי: ככלל, אני חושב שבמקרים ספורים ביותר היו ויכוחים.

<רז נזרי: ככלל, הדבר הזה תמיד גובה על ידינו, גם כלפי השב"כ וגם כלפי המשטרה.

<רז נזרי: לנושא של "נשים בשחור".

<רז נזרי: המפכ"ל התייחס לזה פה וגם בממשלה.

<רז נזרי: כל מקרה לפי נסיבותיו.

מירי רגב: אבל הן ממומנות, תדבר עם מפקד מרחב דוד.

<רז נזרי: הנושא של המימון, כפי שאמר המפכ"ל, זה הכלי האפקטיבי שמשתמשים בו.

<רז נזרי: גם השב"כ וגם הפרקליטות מעורבים בהקשר הזה.

<רז נזרי: אתה עוצר את האנשים שעושים את זה רק בגלל המימון.

<רז נזרי: יש גם כאלה אנשים שעושים את זה בהתנדבות גם בלי מימון.

<רז נזרי: מעבר לכך, אם יש מישהי שמתנפלת על אדם תוך שהוא מתפלל או נוקטת משהו פיזי, ודאי שהשוטר מוסמך לעצור אותה, גם אם זה לא היה באלימות.

<רז נזרי: נגיד שמתנפלים בשירים, באים וצועקים אללה אכבר וכדומה.

<רז נזרי: בחלק מהדיונים בערכאות תמיד דובר על כך שלכאורה מותר להתפלל שם.

<רז נזרי: אבל כשזיהינו יחד עם המשטרה שמה שיש כאן זאת התחכמות ובעצם באים וצועקים בצורה כזאת שמונעת מאותו יהודי לממש את זכותו להיות בהר הבית - - -

משה זלמן פייגלין: זה הילוך אימים.

<רז נזרי: תקרא לזה הילוך אימים.

<רז נזרי: בשפה החוקית זה נקרא הפרעה לשלום הסדר הציבורי.

<רז נזרי: יש סמכות וניתנה סמכות.

<רז נזרי: זה הפתרון המשפטי שניתן כרגע.

<רז נזרי: השוטר קיבל סמכות לעצור את אותן נשים.

<רז נזרי: אנחנו, כמשרד המשפטים וכתביעה, נביא את זה לבית המשפט.

<רז נזרי: אנחנו מקווים שהדבר הזה אכן יתפוס בבית המשפט.

<רז נזרי: גם כשאין אלימות, גם כשזה סתם סוג הילוך אימים כפי שאמרת זאת הפרעה לסדר הציבורי.

מירי רגב: ראש עיריית ירושלים, בבקשה.

מירי רגב: אחר נעבור להתייחסות חברי כנסת.

<מאיר אינדור: אולי שחברי הכנסת יקשיבו לאזרחים?

מירי רגב: הם נבחרו על ידכם אז בוודאי הם מקשיבים לכם.

30700: תודה, ליושבת ראש הוועדה, חברת הכנסת מירי רגב, חברי כנסת יקרים, חברי מועצת העיר, המפכ"ל, הממ"ז.

30700: ברשותכם אני רוצה לתת קונטקסט קצת יותר רחב לדיון.

30700: אין אחד פה שחושב שאנחנו קרובים להתמודד עם הסוגיה של זריקת אבנים והפרות הסדר.

30700: כולנו יודעים שהתופעה הזאת חמורה מאוד והיא בלתי נסבלת ולא נשלים איתה, נקודה.

30700: לפני חודש שלחתי מכתב לראש ממשלה.

30700: היינו אז בנקודת זמן שאפילו הכלים לתת למשטרה לנצח את המאבק הזה לא היו על השולחן.

30700: ראש הממשלה התערב ואנחנו היום שומעים לפחות על הקיפי השוטרים, על הטכנולוגיה, על החמרת הענישה, החזרת החוק והסדר לשכונות.

30700: מהישיבה בשבוע שעבר ביום שני, המשטרה פועלת בשטח כבר שבוע ימים ואני רואה שחל שינוי במגמה.

30700: אני מניח שחברי הכנסת רוצים לדעת מה אני באמת חושב.

30700: אני באמת רואה התחלה של שינוי במגמה.

30700: התחלה אמיתית של פריסת הכוחות בשטח, היכולת של שילובי הידיים.

30700: לאט לאט אנחנו מתחילים להחזיר את האכיפה.

30700: התחלתי בזה שאנחנו רחוק מאוד מאיפה שאנחנו רוצים להיות.

30700: אני חושב שהאתגר שלנו זה לא כל פעם לעשות תמונת מצב ספציפית אלא להסתכל על התהליכים.

30700: היום אנחנו מתחילים לתת למשטרה את הכלים שהיא יודעת להתמודד עם הסוגיה, כולל החמרת הענישה וכולל דברים אחרים.

30700: אני רוצה להתייחס לסוגיה של הר הבית.

30700: בשבוע שעבר ביום שני בוועדה, שמעתי היטב את יהודה ואנחנו מאחלים לו הבראה מהירה ומלאה.

30700: עליתי למחרת להר הבית באופן אישי.

30700: ישבתי שם עם אבי הקצין של המשטרה שאחראי על ההר, שאני חושב שהוא שוטר מצוין, וכמובן בתיאום עם המשטרה.

30700: חד משמעית ה"מורביטט" וההפרעות של המוסלמים, רק לחובשי כיפה וליהודים, היא בלתי נסבלת וצריך להתמודד עם התופעה.

מירי רגב: אנחנו אומרים את זה כבר שנה וחצי.

30700: בסדר.

30700: אני התרשמתי באופן אישי וחשבתי שנכון לומר את זה.

30700: אמרתי את הדברים גם לראש הממשלה.

30700: לא כולם אוהבים את זה.

30700: באופן אישי גם אני לא אוהב את הסטטוס קווה, אבל אנחנו מחויבים לשמר את הסטטוס קווה על ההר.

30700: זה אומר, לאפשר ליהודים להתפלל כפי שהיה בסטטוס קווה, לתת למוסלמים להתפלל לפי הסטטוס קוו.

מירי רגב: אין להתפלל, הסטטוס קוו זה לאפשר ליהודים לעלות.

<אביעד ויסולי: הסטטוס קוו מ-1967 כולל תפילת יחיד.

30700: לתת ליהודים לעלות להר ולאפשר לערבים להתפלל בהתאם לסטטוס קווה.

30700: אם אוהבים את זה יותר או פחות, זה הסטטוס קווה.

30700: אני, כמי שמנהל סטטוס קוו גם בנושאים נוספים מבין את החשיבות של הסטטוס קוו ליציבות ולשקט בירושלים.

30700: צריך לחזור לסטטוס קוו של עלייה של יהודים ותפילה במתכונת שהיתה.

מירי רגב: המפכ"ל אמר שהוא יאפשר את זה.

מירי רגב: אם היינו עושים את זה לפני שנה וחצי אולי היינו מגיעים לשקט הזה.

30700: חשוב מאוד לאפשר את זה.

30700: להילחם במי שמנסה להפר את זה ולאפשר לכל השאר לעלות בשקט על בסיס הסטטוס קוו.

30700: אני רוצה להעיר עוד הערה.

30700: יש לנו אתגרים לא מבוטלים בירושלים.

30700: יש לנו את האתגר של לחזק את ירושלים, לפתח אותה בפן התרבותי, החינוכי, הסיורים בעיר ירושלים, בבנייה הפיזית של ירושלים, בתשתיות של ירושלים.

30700: אני באמת חושב שלא נכון יהיה שהנושא הספציפי שעליו אנחנו מדברים עכשיו, יעצים ויאפיל על כל שאר האתגרים שיש לנו בירושלים.

30700: היום אני יודע שאנחנו במגמה הנכונה.

30700: אנחנו לא נרפה.

30700: לא אני, ולא ראש הממשלה שנרתם לנושא.

מירי רגב: גם לא ועדת הפנים.

30700: לא נרפה עד שנראה את זה מתכנס למספרים ששואפים לאפס.

ישראל אייכלר: אתה לא רואה מה שקרה ליהודה גליק, אתה לא רואה כעליית מדרגה שמשנה את כל התמונה שציירת פה?

ישראל אייכלר: זה לא מגמה בירידה, זאת מגמה בעלייה.

מירי רגב: אייכלר, המפכ"ל דיבר על זה.

מירי רגב: בעקבות זה הוא קיבל החלטות אחרות.

30700: אני אומר ברמה האישית.

30700: אני חושב שהמעשה הזה הוא בלתי נסבל וחמור.

30700: זה ניסיון לרצח פוליטי.

ישראל אייכלר: זה כבר מקום אחר מאבנים.

30700: אבל שלא יסית אותנו מילימטר מלהקפיד על הסטטוס קוו ולאפשר לאנשים שרוצים לעלות או להתפלל, שיעלו להר כי הריבונות שלנו זה ביכולת שלנו לממש את מה שהחלטתנו וזה לממש את הסטטוס קוו על ההר.

30700: אני אומר להתעקש על מימוש הסטטוס קוו בירושלים, למרות האירוע הבלתי נקלט שהיה.

מירי רגב: תודה רבה לך, ראש העיר, ובהחלט הוספת לנו.

30700: זה היה מספיק קצר?

מירי רגב: גם הוספת לנו.

מירי רגב: אחרי שראש ממשלת פלסטין אתה עלית יום למחרת.

מירי רגב: שמענו את דבריך בקשב רב.

מירי רגב: חבר הכנסת מוטי יוגב בקצרה, אחריו חבר הכנסת ישראל אייכלר.

<מוטי יוגב: כבוד המפכ"ל, כבוד ראש העיר ויושבת ראש הוועדה.

<מוטי יוגב: אני בדרך כלל מגבה את משטרת ישראל וגם אותך ואני יודע שאתם עובדים קשה מאוד בעיקר בירושלים אבל אני חושב שדיווח האמת הוא הבסיס שלנו להתמודד.

<מוטי יוגב: לצערי, תמונת המצב וגם תמונת העולם היא שגויה, הן ברמת האירועים והן בהתנהלות כוחות המשטרה בירושלים.

<מוטי יוגב: נקודה שנייה.

<מוטי יוגב: ירושלים צריכה היערכות אחרת לגמרי, לא זמנית, לא קצוב בזמן אלא שונה, הן בהגדלת הסד"כ באופן משמעותי, הן בכוחות מיוחדים ובכל דבר.

<מוטי יוגב: הדוגמה היותר בולטת בעניין היא מרחב שלם.

<מוטי יוגב: אין בעולם עוד מרחב כזה שאחראי עליו רק פקד עם כמות השוטרים והרכב שיש לו, במקום הכי גועש.

<מוטי יוגב: אני חושב שמה שאמרה היושבת ראש לגבי נושא מרחב קדם כאן ועכשיו, אם בשינויי גבולות גזרה ואם במדיניות הפעלה שונה.

<מוטי יוגב: אני חושב שמתוך ה-100 מיליון, צריך להוסיף מהבט"פ את ה-100 מיליון הנוספים ולממש אותם כמה שיותר מהר כמה שיותר מהר.

<מוטי יוגב: זאת אמורה להיות החלטת ממשלה.

<מוטי יוגב: במדיניות ההפעלה כלפי מפקדות הטרור, חד משמעית לעצור ולהרחיק כל אחד לפי המצב המשפטי הניתן להיעשות וכן צריך לפעול נגד הטרור העממי.

<מוטי יוגב: הדבר השני הוא התנהלות השוטרים בשטח.

<מוטי יוגב: בתוך המשטרה יש מציאות שכל שוטר שפועל, אחרי כל מצלמה שמצלמת אותו הוא נקרא למח"ש.

<מוטי יוגב: תחת החשש הזה יש סירוס ואי יכולת של השוטרים לעבוד.

<מוטי יוגב: בצבא פעם ניסו לייצר לזה תחקירי מפקדים לפני תחקירי מח"ש.

<מוטי יוגב: אני לא בא לקבוע כרגע מה, אבל צריך לתת לשוטרים את היכולת לפעול.

<מוטי יוגב: אני חושב שהאנשים הם מצוינים.

<מוטי יוגב: עוד נקודה.

<מוטי יוגב: צריך לגבות את הכוחות גם בשכר.

<מוטי יוגב: שוטרי מזרח ירושלים עובדים יותר קשה מכל אחד אחר.

מירי רגב: צריך להביא את תוספת הבירה.

מירי רגב: אנחנו צריכים לעבוד, גם החברים שלך בוועדת הפנים ובכספים.

מירי רגב: דיברתי על זה עם זבולון, צריך להביא תוספת הבירה לשוטרי ירושלים.

מוטי יוגב: לשוטרי מזרח ירושלים כי שוטרי מזרח ירושלים מתמודדים יותר קשה מאשר חיילים ביו"ש.

מוטי יוגב: הם בחזית וביו"ש הם הכוח המסייע.

מוטי יוגב: נקודה נוספת.

מוטי יוגב: לא לחשוב מלהיעזר בצה"ל.

מוטי יוגב: זה לא בגלל שהמשטרה איננה טובה אלא מכיוון שיש לה פה תפקידים שהם שונים מתפקידיה.

מוטי יוגב: אני חושב שצה"ל מוכן לקח, אם זה לתת גזרה קבועה, אם לקבל כוחות.

מוטי יוגב: הכול ת"פ ולא להחזיר ירושלים לימי המצור.

מוטי יוגב: האמירה של להחזיר את הצנחנים לירושלים היא אמירה פופוליסטית.

מוטי יוגב: אני מדבר באופן מקצועי ביותר, להסתייע בכוחות.

מוטי יוגב: הנקודה הנוספת היא נושא ההסתה בפייסבוק שנחשפתי אליה כתוצאה מההסתה כלפי יהודה.

מוטי יוגב: אני חושב שגם בעניין הזה צריך למקד מאמץ משטרתי אינטרנטי.

מוטי יוגב: לגבי הר הבית, אני מודה שאני אינני עולה להר הבית.

מוטי יוגב: אני גם חושב שצריך לנהוג בשיקול דעת.

מוטי יוגב: יחד עם זאת, הנקודה הבסיסית היא חופש פולחן לכל הדתות.

מוטי יוגב: יהודי שמתפלל בהר הבית לא מסכן שום דבר.

מוטי יוגב: זאת צריכה להיות עמדת היסוד.

מוטי יוגב: זה מסכן דבר אחד, את רצונם של המוסלמים לשלול את שייכותנו וזכותנו.

מוטי יוגב: צריך למצוא את הדרך באופן הרגוע , באופן שלא יסלים ולא ילהים את המציאות.

מוטי יוגב: הרגל המסיימת היא הרגל המשפטית.

מוטי יוגב: רז, אני חושב שאתם עושים עכשיו עבודה חשובה.

מוטי יוגב: קפצתם לעומק הבריכה.

מוטי יוגב: אני חושב שצריך להמשיך וללוות אותה עד רמת השופטים.

מוטי יוגב: שופט שלא ידע - - -

<רז נזרי: ברמת הערעורים.

<מוטי יוגב: בדיוק.

<מוטי יוגב: נקווה שהרגל המסייעת הזאת תדע אכן להיות רגל מסייעת להרתעה בכל מובן המילה כי אחרת כל מאמצי השוטרים יכולים להיות לשווא כי הרגל המסתובבת חוזרת לשטח כמנהיג.

ישראל אייכלר: אני לא רוצה לחזור על דברים שנאמרו.

ישראל אייכלר: אני רוצה לברך את המפכ"ל ואת ראש העיר, את הממ"ז ואת כל האנשים שעושים את העבודה בשטח.

ישראל אייכלר: אתם מדברים הרבה על הר הבית אבל אני רוצה לדבר על מקום שיותר יהודים עולים לשם וזה גם פשוט יותר מבחינה הלכתית וזה הר הזיתים.

ישראל אייכלר: זה לא פחות מבחינת המסר הלאומי שהם רוצים למנוע מיהודים לעלות להר הזיתים.

ישראל אייכלר: קיבלתי טלפון מאימא שיש לה שני בנים קבורים בהר הזיתים והיא פוחדת ללכת לראות האם הקברים כבר נותצו והיא מבקשת ממני אולי יש לי אפשרות לעלות לשם, כי יש לנו שמירה, כדי שנראה האם הקברים של הילדים שלה עדיין שלמים.

ישראל אייכלר: תוך כדי דיון קיבלתי ידיעה שהיו 20 יידויי אבנים מיום ג' עד יום ה'.

ישראל אייכלר: אולי אני אבקש מהמפכ"ל דבר פשוט.

ישראל אייכלר: כמה שוטרים שיש לך על הר הבית, צריך הרבה פחות שוטרים שיהיו על הר הזיתים.

ישראל אייכלר: אבל אלה שצריך, שיהיו שם.

ישראל אייכלר: לא יתכן ששישה שוטרים מסכנים שבאמת מתרוצצים במסירות נפש יהיו שם בשטח.

ישראל אייכלר: צריך להיות כל הזמן בשטח.

מירי רגב: יש גם דיון מהיר שיו"ר הכנסת אישר לוועדת הפנים, סוגיה שאתם העליתם בנושא הר הזיתים.

ישראל אייכלר: שתהיה שם נקודת משטרה אחת, לפחות כמו בהר הבית.

ישראל אייכלר: לגבי הרחקות.

ישראל אייכלר: קחו בחשבון, שגם אם אתם עושים חוק שזריקת אבן זה 20 שנה וכל ההחמרות שכולנו רוצים אותן לגבי הטרור והמאבק הלאומי, עלול להיות מצב שאיזה שוטר יהיה בהפגנה, הוא יתפוס איזה ילד.

ישראל אייכלר: הוא יגיד: הוא זרק עלי אבנים ואז הוא יקבל 20 שנה.

ישראל אייכלר: אז תדעו להבדיל בין מאבק לאומי וטרור ורצון להרוג, לבין הפגנות ודברים כאלה.

ישראל אייכלר: אני לא יודע איך תעשו את זה, אבל קחו את זה בחשבון.

ישראל אייכלר: גם לגבי הרחקה.

ישראל אייכלר: כשאתה אומר אני מרחיק כל מי שאני חושב, מחר ירחיקו שדרנים מקול ישראל כי מישהו יחשוב שהם מסיתים.

ישראל אייכלר: זהירות בדברים האלה.

מירי רגב: אייכלר, תודה רבה.

מירי רגב: מכיוון שאתה יוצא אני אומרת לך שנקיים דיון ספציפי בנושא הר הזיתים.

מירי רגב: מאיר אינדור.

<מאיר אינדור: אני מייצג את ארגון נפגעי הטרור, אלמגור, וגם את עצמי שנפצע בירושלים ליד הר הזיתים.

<מאיר אינדור: שמעתי את דברי המפכ"ל וגם את מצר נזרי.

<מאיר אינדור: אני יוצא יותר מודאג אחרי ששמעתי את הדברים.

<מאיר אינדור: במקום הזה שבו אני יושב, יהודה גליק צעק את צעקתו האחרונה.

<קריאה: זאת הסיבה שאתה מודאג, כי אתה יושב באותו כיסא?

מיכל בירן: יש מקומות מאוד מסוכנים בכנסת שמביאים סרטן.

מירי רגב: לא, לא.

<מאיר אינדור: יש ביטוי שכולנו למדנו שכאשר נמצא החלל בשדה, זקני העדה באים ובודקים את עצמם: האם ידינו שפכו את הדם הזה?

<מאיר אינדור: זה דבר שבא לומר שיש אחריות על זקני העדה.

<מאיר אינדור: אתם זקני העדה לגבי.

<מאיר אינדור: היו פה שני מעשי רצח וניסיון לרצח.

<מאיר אינדור: קצב האירועים הוא הרבה יותר מהיר מקצב התשובה שלכם.

<מאיר אינדור: אני חושב שחשבון הנפש צריך להיות של זקני העדה: האם אתם יושבים יום ולילה על המדוכה?

<מאיר אינדור: אדוני, למשל, עסוק גם בנושא פשע.

<מאיר אינדור: אולי הגיע הזמן ללכת אחורה אל שנת 1975 בעקבות פיגוע מעלות, הועברה אחריות ביטחון הפנים למשטרת ישראל.

<מאיר אינדור: אולי צריך לעשות חשיבה מחדש שאין לכם את היכולת להתמודד עם נושא הטרור במרחבים האזרחיים וצריך להחזיר את הביטחון על-ידי הצבא?

<מאיר אינדור: אני אומר את זה כי אני עוקב 3 שנים מאז נפצעתי, שיש פה איזו רפיסות כזאת.

<מאיר אינדור: אתם הייתם צריכים להיות הרבה יותר מהירים ואנחנו שומעים הרבה הסברים.

<מאיר אינדור: זאת מסקנה שבלב כואב אני אומר אותה.

<מאיר אינדור: ברור לי שכולכם משתדלים.

<מאיר אינדור: תפיסת הביטחון שלכם היא תפיסה אזרחית ואיננה תפיסה לוחמתית מול טרור.

<יוחנן דנינו: תראה לי עוד מקום אחר בעולם שתוך כמה שעות היו מגיעים למחבל.

<יוחנן דנינו: וגם תגיד לי האם באיו"ש שבו הצבא פועל אין פיגועים?

<מאיר אינדור: אני יודע גם מי הביא את האינפורמציה.

<מאיר אינדור: האינפורמציה הגיעה מהשב"כ.

<יוחנן דנינו: אני לא בטוח שאתה יודע.

<יוחנן דנינו: נמצא כאן מפקד המחוז, אם תרצה אחר כך הוא יספר לך.

<אביעד ויסולי: אם היו תופסים אותו 5 שעות לפני כן אז התוצאה היתה אחרת לחלוטין.

<אביעד ויסולי: זה התפקיד שלכם.

<מאיר אינדור: מר דנינו, אני לא מדבר איתך בעוקצנות.

<מאיר אינדור: תאמין לי, אני מעריך מאוד מוסדות ממלכתיים ואני רוצה שתצליחו.

<מאיר אינדור: היום אנחנו מגיעים למצב שהמפגע הזה לא היה במעקב.

<מאיר אינדור: כשאני פונה לגורמים המשפטיים, מר נזרי, ומבקש להקים מאגר עבור מקומות עבודה עבור מחבלים לשעבר, אומרים לי: אתה תפריע בתהליך השיקום שלהם, אנחנו לא נפגע בצנעת הפרט.

<מאיר אינדור: כשמעסיק פונה אליכם, אין לו לאן לפנות.

<מאיר אינדור: כך יוצא שבא מחבל ועובד במוסד במוסד חצי ממלכתי.

<מאיר אינדור: אתם מגיבים בדיליי.

<מאיר אינדור: אני לא אפרט את כל הכשלים.

<מאיר אינדור: אני אקח דבר אחד.

<מאיר אינדור: מר נחמן שי, אם 60 מסיתים ומממנים של קבוצות הטרור שמנסות לפגוע ביהודים לא נמצאים בצווי הרחקה או בצווי מעצר מנהלתי, כפי שהיה יהודי שהסית נגד כניסת ערבים לפסגת זאב והוא הורחק במהירות.

<קריאה: יוסי בן זיקרי הורחק על-ידי משטרת ישראל לאילת.

<מאיר אינדור: אומר חבר העירייה, אם הדבר הזה לא יהיה היום, אתם תביאו אלפי שוטרים ו-100 מיליון שקלים ולא תתפסו את ראש הטרור, אז אתם כבר עכשיו נמצאים חוטאים.

<מאיר אינדור: מפאת כבודכם אני אומר בשאלה: אולי דמי ההרוגים נמצאים כן על ידי הנוכחים פה שלא - - -

נחמן שי: מה איתך?

<מאיר אינדור: בביטוי התנכ"י, בביטוי התנכ"י.

נחמן שי: אתה שמעת מה שאמרת עכשיו?

נחמן שי: אתה שומע מה אמרת עכשיו?

נחמן שי: אז תחזור בך?

<מאיר אינדור: אני משנה, אני מקבל את ההערה.

מירי רגב: דיברת דברי טעם.

מירי רגב: בוא תנסח מחדש.

<מאיר אינדור: גם אדוני יודע ספר.

<מאיר אינדור: אני מבקש שכל אחד יהרהר בליבו, כמו שאני מהרהר יום ולילה, שאני לא בסדר שאני לא מארגן עכשיו משמרת מחאה או הפגנה קבועה ליד ביתו של האחראי הראשי, ראש הממשלה וליד שרינו, כולל השר בנט וכדומה ואומר לעצמי אולי דמם גם על אצבעותיי?

<מאיר אינדור: את אותה השוואה, אם ה-60 האלה לא נמצאים הלילה לא נמצאים במעצר יש פה מחדל לאומי שמוביל לרצח הבא.

מירי רגב: מאה אחוז.

מירי רגב: את זה אני מקבלת, לא יותר מזה.

מירי רגב: תודה רבה.

מירי רגב: חבר הכנסת נחמן שי ולאחר מכן מאיר הקב"ט.

נחמן שי: תודה רבה גברתי היושבת ראש.

נחמן שי: קודם כל אני רוצה להביע תקווה גדולה ותפילה להחלמתו של יהודה גליק.

נחמן שי: פגשנו אותו הרבה פעמים בשנה האחרונה, כולל בוועדת המשנה שלנו בנושא הזה.

נחמן שי: אין לי ספק שהאיש עשה ועושה כל שביכולתו להילחם על הנושא החשוב לו ולרבים אחרים.

נחמן שי: הוא לא איש אלים ואין שום סיבה בעולם לפגוע בו.

נחמן שי: לכן אני באמת מצפה שהוא יחזור אלינו ואז נמשיך להתווכח איתו כמו שצריך.

נחמן שי: דבר שני זה תגובה על הרצח.

נחמן שי: אני לא מכיר מדינות רבות בעולם, ששירותי הביטחון שלהן והמשטרה שלהן יכולים לפעול בזריזות כזאת כמו שתפסו את הרוצח, אני לא מכיר.

נחמן שי: אני מציע לכם ללכת ולבדוק.

נחמן שי: אני לא יודע מי נתן את הטיפ ומי ידע את הידיעה וזה גם לא מעניין אותי.

נחמן שי: מעניין אותי שתוך כמה שעות הגיעו אל האיש.

נחמן שי: האיש ניסה להגן על עצמו והוא איננו היום.

נחמן שי: זאת היתה התגובה הנכונה והראויה ביותר וצריך להעריך את זה.

נחמן שי: בתוך כל הקקופוניה שהולכת פה, אתם שוכחים את הפרט החשוב הזה שלקח 4-5 כדי להגיע לרוצח ולשלוח אותו למקום שממנו לא חוזרים.

<אביעד ויסולי: רצוי שתהיה מניעה מראש, זה הרבה יעיל.

נחמן שי: מי זה אומר לי את זה?

נחמן שי: אם יש מניעה, עושים מניעה.

נחמן שי: אין מניעה על 4.5 מיליון איש, שיש בהם רבים שרוצים את רעתנו, אין דבר כזה.

מירי רגב: אל תענה לו כי זה על חשבון הזמן שלך.

נחמן שי: הדבר האחרון שהיינו זקוקים לו היום במדינת ישראל זה הקרב על ירושלים והקרב על הר הבית.

נחמן שי: זה האחרון מכל הדברים.

נחמן שי: זאת נקודת המוקד של הסכסוך היהודי פלסטיני, היהודי ערבי והיהודי מוסלמי.

נחמן שי: אני מאמין שכל שבאמת רוצה ואני מאמין שגם אתם רוצים שתהיה פה עיר אחת שלמה, שתהיה חופש גישה למקומות הקדושים, היה צריך להימנע מלעשות את הקרב הזה.

נחמן שי: להימנע ולהתרחק ממנו ככל האפשר.

נחמן שי: זה שבחר מי שבחר, גם אצלכם – וגם שם, שם הם תופסים אותנו בעניין הזה.

נחמן שי: מי שעשה זאת, עלול לגרום לאסון גדול מאוד, אסון גדול מאוד.

נחמן שי: לכן אני מברך על הגישה הזהירה והמתונה והאחראית של המשרד לביטחון פנים ושל המשטרה.

נחמן שי: יש לי הרבה ביקורת על המשטרה, תאמינו לי.

נחמן שי: בעניינים האלה, לפי דעתי, הם מתפקדים כהלכה והם פועלים בזהירות.

נחמן שי: בזה שאין כמעט הרוגים, והמפכ"ל הדגיש את זה, זאת נקודת מפתח.

נחמן שי: כשיש הרוגים כל התמונה משתנה לגמרי.

נחמן שי: לכן אתם צריכים להעריך את הפעילות של כוחות הביטחון בעניין הזה.

נחמן שי: אסור לתוך הקרב הזה להשליך את הדמוקרטיה הישראלית וערכיה, את שלטון החוק, כפי שדיבר רז נזרי.

נחמן שי: אני אפילו חושש מעליית המדרגה בעניין זריקת האבנים.

נחמן שי: איך יפרשו את זה מחר במקרים אחרים?

נחמן שי: אסור לזרוק את ירושלים בעניין הזה.

נחמן שי: אני מצטרף לראש העירייה.

נחמן שי: אני פונה אליך, ניר.

נחמן שי: עשית ואתה עושה עבודה טובה מאוד כדי לשמור על אזרחי ירושלים.

נחמן שי: זה גם התפקיד שלך.

נחמן שי: לא בטוח שנבחרת לשם כך, כי אני חושב שנבחרת כדי להזניק את ירושלים קדימה אבל לקחת את זה.

נחמן שי: תחשוב על זה שבירושלים יש לך 350,000 ערבים.

נחמן שי: רובם הגדול רוצים לחיות פה בשלום.

נחמן שי: חשוב לי מאוד שנפריד בין אותם מסיתים וזורקי אבנים לבין כלל האוכלוסייה.

<מאיר טל: אני קב"ט בתי יהודים.

מירי רגב: מה הפערים?

<מאיר טל: לגבי הריבונות בירושלים, זכינו לראות בסוף שבוע שעבר צוותים של מס הכנסה, צוותים של העירייה שמקבלים גיבוי מהמשטרה.

<מאיר טל: הדבר הזה התחיל ואחרי כמה ימים ראינו שצוותים ביקשו ולא קיבלו את הגיבוי.

<מאיר טל: אני מבקש.

<מאיר טל: אני חושב שזאת הזדמנות כשיש פה כל-כך הרבה כוחות למנף את הדבר הזה.

<מאיר טל: כל מבצעי האכיפה של העירייה, של רשות המיסים, של בנייה בלתי חוקית, כי לא הגיעו אליו כי לא היה אפשר להיכנס לשכונות, למנף את זה.

<מאיר טל: דבר אחרון זה נושא הפריסה של הכוחות.

<מאיר טל: הכוחות נמצאים ככוחות תגובה והייתי שמח אם הפריסה תהיה עוד יותר בעומק השכונות בצורה קבועה בנקודות שולטות וכך יוכלו ליזום ולא להגיב.

<מאיר טל: תודה רבה.

מירי רגב: דוד אזולאי ולאחר מכן ארנון שגב.

דוד אזולאי: אני רוצה לחזק את ידיה של יושבת ראש הוועדה על ההתמדה, על העקביות.

דוד אזולאי: נעשו פה הרבה דברים בזכות הדיונים הללו של ועדת הפנים ועל-כך יישר כוח.

דוד אזולאי: אני רוצה להצטרף לאיחולי רפואה שלמה ליהודה גליק.

דוד אזולאי: אני באמת מאחל לו שישתתף איתנו בקרוב בדיונים האלה.

דוד אזולאי: כולנו עסוקים בהרבה דברים אבל צריך לזכור לומר מילה טובה לאותם שוטרים שנמצאים בשטח, עם האפוד, אותם אנשים שעושים את המלאכה השחורה יום יום ושעה שעה ותוך כדי סיכון.

דוד אזולאי: צריך להגיד להם מילה טובה ולחזק אותם מכאן.

דוד אזולאי: אדוני המפכ"ל, אמרתי לך והערתי לך תוך כדי דבריך, שלצערי הרב לא שמעתי ממך מילה על הר הזיתים.

דוד אזולאי: אני חושב שצריך לשמוע ממך ואני מצפה לשמוע ממך.

דוד אזולאי: הר הזיתים זה מקום שאינו שנוי במחלוקת, בניגוד להר הבית.

דוד אזולאי: אני יכול להראות לך, שרק השבוע, ויעיד האיש שמטפל בהר הזיתים שפניתי אליו אישית בקשר לכמה מקרים.

דוד אזולאי: אנשים ביקשו לדעת מה קורה עם המצבות ואיך אפשר להגיע.

דוד אזולאי: אדוני, גם שם צריך לדאוג שאזרחים יוכלו להגיע בבטחה בכל עת ובכל שעה.

דוד אזולאי: אני באמת מברך את המשטרה על ההצלחה הגדולה לתפוס את המפגע מייד אחרי כמה שעות אבל איך האיש הזה הצליח להגיע למקום כזה רגיש, כשהוא מסומן?

דוד אזולאי: בשבוע שעבר ראש הממשלה היה באותו מקום ואני לא רוצה להתחיל לחשוב מה יכול היה לקרות.

דוד אזולאי: האם אתם עוקבים אחר האנשים האלה?

דוד אזולאי: האם אתם מאפשרים להם לצאת לעבוד?

דוד אזולאי: איך בכלל קורה דבר כה?

דוד אזולאי: אסיר משוחרר שידוע שהוא דיבר.

דוד אזולאי: אלה דברים ידועים ומפורסמים, זה לא דברים לוטים בערפל אלא דברים ידועים וברורים.

דוד אזולאי: האם אדוני יודע שהאיש הזה מסוכן ובכל זאת אפשרו לו לעבוד.

<ארנון שגב: אני על תקן ממלא מקום יהודה גליק, מנסה לפחות.

<ארנון שגב: אני רוצה לטעון שלמשטרה יש אחריות לא מעטה לסיפור של יהודה גליק, בלי להיכנס לכל ההאשמות הקשות.

<ארנון שגב: למשל, תהליך של רצח אופי שנעשה לו באופן מתמשך.

<ארנון שגב: לפני חודש וחצי דיברתי עם מפקד מרחב דוד במשטרה, אבי ביטון, שכינה אותו אדם קיצוני והשווה אותו למוחמד בקיראת, גדול המסיתים מהצד השני, המסיתים לרצח, אלה ששמחו על ניסיון הרצח.

<ארנון שגב: במשטרה דיברו כל הזמן על מסיתים משני הצדדים, כאילו יש איזה שוויון בין אזרחים תמימים לבין אלה שמנסים להתנכל להם.

<ארנון שגב: שלא לדבר על ניסו שחם, שכמפקד מחוז ירושלים, שכינה את יהודה גליק האדם הכי מסוכן במזרח התיכון.

<ארנון שגב: הייתי הבוקר בהר הבית, ראיתי ששום דבר לא השתנה שם.

<ארנון שגב: היו שם קבוצות הסתה.

<ארנון שגב: השם של חיג'אזי המחבל עלה שם כמה פעמים.

מירי רגב: עזוב את קבוצות ההסתה, עליתם היום להר?

<אביעד ויסולי: - - -

<ארנון שגב: מיררו לנו את החיים, עשו לי בידוק משפיל.

<ארנון שגב: כרגיל, קבוצות ההתנכלות ממשיכות להתנכל.

<קריאה: על פי ההלכה אסור לעלות לשם.

מירי רגב: סליחה, ההערות האלה לא מתאימות עכשיו.

מירי רגב: אביעד, ועדת המשנה להר הבית תמשיך לוודא שהחלטת המפכ"ל מיושמת.

<אביעד ויסולי: שתמשיך לוודא, כי היום, אחרי כל הסיפור, יהודים לא עלו.

מירי רגב: אם הם חושבים שיש כאן כותרת כדי להשתיק אותנו, זה לא.

מירי רגב: אם יש כאן אמירה של מפכ"ל, אני בדרך כלל מאמינה לאנשי מקצוע.

מירי רגב: אם יש פה אמירה של המפכ"ל, אני מאמינה שהמסר הזה ירד כלפי מטה ואנחנו נבדוק את זה.

<אביעד ויסולי: ניתן למפכ"ל לוודא שבאמת המילה שלו מגיעה גם לשוטר בשטח.

מירי רגב: חד וחלק.

מירי רגב: דרך אגב, הוא הציג את זה רק היום בממשלה.

מירי רגב: אני מתארת לעצמי שהוא בוודאי צריך להוריד את זה כלפי מטה.

<יוחנן דנינו: זה כבר שם.

אורית סטרוק: גברתי היושבת ראש, אני מברכת אותך על כל המהלך שאת עושה בנושא הר הבית ומזרח ירושלים.

אורית סטרוק: בעוד שלושה ימים וגם אתמול בערב, ניזכר שוב ונגיד מעל כל במה שמילים יכולות להרוג.

אורית סטרוק: נגד יהודה גליק ונגד חבריו, הופעלה מערכת הסתה, שלא היה צריך מערכת מודיעין מאוד משוכללת כדי להכיר אותה.

אורית סטרוק: אני רוצה לשמוע דיווח אמת, כמה מהמסיתים האלה נחקרו לפני ההתנקשות על-ידי היחידות המיוחדות שחוקרות הסתה לרצח?

אורית סטרוק: כמה נחקרו אחרי ההתנקשות?

אורית סטרוק: איך המערכת של המשטרה ושל הפרקליטות, רז, נערכת כדי לטפל בהסתות האלה לרצח, גם של אנשים ספציפיים וגם של קבוצות.

אורית סטרוק: אני חושבת שמה ששמענו קודם מרז, שהוא לא קיבל פניות להרחיק פעילי טרור מהשכונות, קל וחומר מאזור מרכז מורשת בגין.

אורית סטרוק: עצם העובד שהוא לא קיבל את הפניות האלה היא מדאיגה מאוד מאוד.

מירי רגב: זה תמוה בעיניי אבל נבדוק את זה.

אורית סטרוק: אני רוצה להגיד שלפני כשעה וחצי ישבנו באולם הזה שעסק בנושא של איזוק אלקטרוני.

אורית סטרוק: ישב כאן יואל הדר, היועץ המשפטי של המשרד לביטחון פנים.

אורית סטרוק: הוא אמר: מה אתם רוצים, שהמשטרה תיכנס לעיסאוויה?

אורית סטרוק: שהמשטרה תיכנס לא-טור?

אורית סטרוק: אני לא מבין מה אתם מצפים?

אורית סטרוק: כך הוא אמר באופן טבעי כשדיברנו על איזוק אלקטרוני.

אורית סטרוק: זה אדם מעיד על עצמו איפה המשטרה נמצאת ואיפה היא לא נמצאת.

אורית סטרוק: רף המסוכנות לגבי צווי ההגבלה.

אורית סטרוק: אני מכירה את רף המסוכנות לגבי חלוקת צווי הגבלה לפעילי ימין ביהודה ושומרון.

אורית סטרוק: נראה לי שהוא נמצא מרחק שנמות אור מרף המסוכנות לצווי הגבלה שאתם מדברים עליהם לגבי פעילי טרור, מסיתים, מארגני התפרעויות בירושלים.

אורית סטרוק: דבר אחרון.

אורית סטרוק: אני באמת חושבת שאת הסטטוס קוו צריך לשנות וצריך לאפשר תפילת יהודים בהר הבית.

אורית סטרוק: אבל לכל הפחות במינימום, צריך לשנות את הסטטוס קוו המשטרתי, אדוני המפכ"ל.

אורית סטרוק: הסטטוס קוו הזה, שלפיו כאשר יש התפרעויות על הר הבית, ההר נסגר ליהודים.

אורית סטרוק: זה בעצם אומר לערבים: אנא מכם, תתפרעו, כי כך תסגרו את ההר ליהודים.

אורית סטרוק: אני רוצה לשמוע פעם אחת ולתמיד.

אורית סטרוק: השר זורק למפכ"ל, המפכ"ל חזרה לממ"ז והממ"ז חזרה לשר.

מירי רגב: יש החלטת מפכ"ל.

מירי רגב: המפכ"ל אמר פה את מה שאמר.

מירי רגב: הוא אמר את דברו באופן חד וברור.

מירי רגב: השר אמר שזאת החלטה של המפכ"ל והמפכ"ל אמירה ברורה שצריך רק לברך עליך.

מירי רגב: שלושה דוברים אחרונים לפני הסיכום של המפכ"ל.

מירי רגב: רבקה, מנשות נאמנות הר הבית.

מירי רגב: לאחר מכן חברת הכנסת מיכל בירן ואחריה חבר הכנסת משה פייגלין.

<רבקה שמעון: יש שתי סיבות עיקריות שאנחנו רואים בארץ למה אנשים נרצחים מבחינה פוליטית.

<רבקה שמעון: רק בשבוע שעבר אתם הלכתם לאזכרה של רחבעם זאבי.

<רבקה שמעון: ביהודה ושומרון יש שתי סיטואציות שמייצרות רציחות של אזרחים, או של ציבורים או של אנשים ציבור.

<רבקה שמעון: קודם כל, זה כמו שארנון שגב אמר, שמייצרים דה לגיטימציה לאישיות או ליישוב או לאיזו תופעה התיישבותית.

<רבקה שמעון: הדבר השני, זה שדר פוליטי.

<רבקה שמעון: לצערי, מירי רגב, אני חייבת להגיד לך, נראה לי שאת תמימה.

<רבקה שמעון: אני גם הייתי חוששת לך והייתי ממליצה להצמיד לך מאבטח קבוע.

<רבקה שמעון: אני לא צוחקת.

מירי רגב: אני עדיין לא מאלה שעלו להר הבית.

<רבקה שמעון: אני העברתי כאן תמונה מהפייסבוק של קולג' שהערבים סימנו חלק מאיתנו.

<רבקה שמעון: העברתי את הקולג' למפכ"ל.

<רבקה שמעון: אני רוצה לומר עוד מילה לניר ברקת ולמפקח דנינו.

<רבקה שמעון: אני תושבת פסגת זאב.

<רבקה שמעון: אנחנו במשך 12 שנה שאני גרה בשכונה, אנחנו מתלוננים על המואזין ב-4 לפנות בוקר, על זריקות אבנים ועל הזיקוקים בלילות שבת.

<רבקה שמעון: אני הייתי מצפה שאחרי מקרה כמו ניסיון התנקשות ביהודה גליק, משהו היה צריך להשתנות גם בנושא הזה, כדי שהערבים יורידו את הראש.

<רבקה שמעון: אני מצפה מניר ברקת, מדנינו ומהממ"ז החדש, לסגור מואזין ב-4 לפנות בוקר.

<רבקה שמעון: אני מציעה להעניש באופן קולקטיבי.

<רבקה שמעון: הערבים חייבים להרגיש שמה שהם עשו לא שייך בכלל.

<רבקה שמעון: כדי לגרום להרתעה, שתהיה ענישה קולקטיבית.

מירי רגב: אני לא בעד ענישה קולקטיבית.

<רבקה שמעון: אני חושבת שזה מה שהם יבינו.

<רבקה שמעון: בהר הבית, אני מאוד מודה לפעילות המשפטית שאתם מתכננים אותה, אבל אני עדיין לא ראיתי ביצוע של החלטות של דוד צור, לפתוח עוד שערים - - -

מירי רגב: עזבי אותי מלפתוח עוד שערים.

מירי רגב: קודם כל, שיעלו להר הבית.

מירי רגב: זאת היתה החלטה חשובה של המפכ"ל.

<ארנון סגל: אבל ביום חמישי הענישו את היהודים.

מירי רגב: אנחנו מדברים היום.

מירי רגב: אתה רוצה לדבר על העבר?

<רבקה שמעון: מירי, קיבלנו תמונה של 40 ערבים במסגד ביום חמישי.

מירי רגב: חברים.

מירי רגב: אני היום שמעתי על ההחלטה.

מירי רגב: לא אתמול ולא שלשלום.

מירי רגב: יושב פה מנכ"ל ואמר שמבחינתו מהיום זה מחייב.

מירי רגב: ממחר אני מאמינה שההחלטה של המפכ"ל תרד כלפי מטה ותבוצע.

מירי רגב: חברת הכנסת מיכל בירן ואחריה חבר הכנסת פייגלין.

מירי רגב: חברים, אני חייבת לסיים את הדיון.

מיכל בירן: למי שלא יודע, אני ירושלמית בשנה וחצי האחרונות.

מיכל בירן: אני גרה בבקעה והאווירה וההתפרעויות מגיעות קרוב מאוד לשכונתי.

מיכל בירן: אין ספק ועל זה כולנו מסכימים, שהמטרה היא השבת הביטחון האישי לכל תושבי ירושלים, כולל במזרחה.

מיכל בירן: חבר הכנסת נחמן שי דיבר על 350,000 תושבי ירושלים ערבים, ואני בטוחה ש-99% אחוזים מהם רוצים גם הם לחיות את חייהם בשקט ובשלום ומיעוט קטן גורם למצב כמעט בלתי אפשרי.

מיכל בירן: מה שחסר כאן, ואני פונה גם אליך ניר ברקת וגם ליוחנן דנינו.

מיכל בירן: חסרה כאן תקווה וחסרה כאן תכנית לטווח ארוך.

מיכל בירן: אני כן מעריכה את המתינות ואני חושבת שזה ברור שברגע שייהרגו – זה יכול להיגמר במצב שאי-אפשר יהיה לשלוט בו.

מיכל בירן: פה אני לוקחת מטאפורה מחינוך ילדים.

מיכל בירן: ענישה זה דבר שיכול לעבוד אבל הוא לא יכול לעבוד בפני עצמו אם אין הבנה.

מיכל בירן: בסוף יש גבול לכמה שוטרים אפשר להביא.

מיכל בירן: אתם לא תשימו שוטר פר בן אדם.

מיכל בירן: מדברים על הרחקה של מסיתים מירושלים?

מיכל בירן: גברת רבקה, את מסיתה בעצמך.

מיכל בירן: מה שאמרת כאן על ענישה קולקטיבית, מה שאמרת כאן על ערבים שיורידו את הראש.

אורית סטרוק: סליחה - - -

מיכל בירן: זאת הסתה, זאת הסתה.

מיכל בירן: אלה אמירות שהם גם גזעניות ולא מועילות כאן.

מיכל בירן: אני פונה אליך גם אורית סטרוק באופן אישי.

מיכל בירן: יש כאן פשוט חבית של חומר נפץ.

מיכל בירן: יש כאן משהו שיכול להפוך בדיוק - - -

אורית סטרוק: מה שאת עושה זה מה שעשו ליהודה גליק, שהוא המסוכן.

מיכל בירן: נדרש מכולנו, מכל חברי הכנסת וגם מאלה שיושבים כאן, זה כן איפוק, כן רוגע וכן לחזק - - -

<רבקה שמעון: הילד שדקר, זה לא הרגיז אותך?

מירי רגב: איפה הסדרן?

מירי רגב: להוציא אותה.

<רבקה שמעון: הרסו בתים בענישה קולקטיבית.

מיכל בירן: גם את מרגיזה אותי רבקה, אבל זכותי לסיים את דבריי.

מיכל בירן: בבקשה תני לי לסיים את דבריי.

מירי רגב: חברים וחברות, מיכל עכשיו מדברת.

מיכל בירן: אני מדברת בקצרה ויש לי עוד משפט אחד.

מיכל בירן: בשביל לתת תקווה, ואנחנו יודעים שבמזרח ירושלים יש גם מחסור של 2,200 כיתות.

מיכל בירן: אנשים שלומדים במשמרת שנייה.

מיכל בירן: הייתי בהלם שהדבר הזה עדיין קיים במדינת ישראל.

מיכל בירן: מהדוח של השב"כ ב-2008 גם מצוינים הדברים האלה כגורמים שמלהיטים את הרוחות.

מיכל בירן: זה מקל עליהם לגייס עוד אנשים שמשתתפים.

מיכל בירן: אני מבקשת לפעול גם בתכניות ארוכות טווח.

מיכל בירן: הנוכחות של השוטרים יש לה גם תשלום מחיר.

מיכל בירן: שמעתי ששוטרים נכנסים לבתי ספר ומנהלי בתי הספר לא יודעים איך להגיב לדבר הזה.

מיכל בירן: הדבר הזה הוא גם מלהיט.

מירי רגב: משה פייגלין.

משה זלמן פייגלין: תודה גברתי, תודה לכולם.

משה זלמן פייגלין: אני חייב להמשיך משהו מדבריה של אורית.

מירי רגב: לא, זה על חשבון הזמן שלך, תחליט מה אתה אומר.

משה זלמן פייגלין: אני רוצה לומר לרז נזרי, שכלפי וכלפי יהודה גליק, שכולם מאחלים לו רפואה שלמה, עיון פשוט באינטרנט, כולל דף הפייסבוק שלי, מגלה אין ספור קריאות לרצח.

משה זלמן פייגלין: אילו ההתלהבות מהמעצר המנהלי וקריאה אחרי – כאן לא מדובר באולי הסתה וכל דמיונות של הסתה כמו ששמענו עכשיו, אלא הסתה מפורשת לרצח.

משה זלמן פייגלין: אני לא ראיתי שמישהו נעצר, שמישהו הורחק.

משה זלמן פייגלין: כנראה שסכנה יש רק בצד היהודי ולא בצד הערבי.

משה זלמן פייגלין: ולעצם העניין.

משה זלמן פייגלין: יצא לי פעם לנהל שיחה עם אחד מאנשי הווקף בהר הבית, בנסיבות מאוד מעניינות.

משה זלמן פייגלין: אמרתי לו: תגיד לי, אתה מאמין באלוהים?

משה זלמן פייגלין: ענה לי: בוודאי, הוואקף המוסלמי, בוודאי שאני מאמין באלוהים.

משה זלמן פייגלין: שאלתי: אז למה אתה לא מוכן אני אתפלל אליו?

משה זלמן פייגלין: הבחור היה בהלם.

משה זלמן פייגלין: הוא בלע את הלשון, לא ידע מה לענות לי.

משה זלמן פייגלין: התשובה, רבותיי, למה הוא לא מוכן שאני אתפלל אליו, בכלל לא נמצאת במקום הדתי, בכלל לא נמצאת במקום האמוני.

משה זלמן פייגלין: הוא מאמין באלוהים, אני מאמין באלוהים.

משה זלמן פייגלין: באמת, בכל מקום אחר לא היה אכפת לו שאני אתפלל אבל שם אכפת לו.

משה זלמן פייגלין: מדוע?

משה זלמן פייגלין: משום שהוא יודע שאם ילד יהודי קטן יאמר לבדו פרק תהילים או תפילה ואתה אדוני המפכ"ל תעמוד על-כך שהוא יוכל לומר את התפילה הזאת, כפי שהחוק מחייב אותך, כפי שבג"צ אמר שזאת זכותו.

משה זלמן פייגלין: אין פה שום קשר לשום סטטוס קוו.

משה זלמן פייגלין: יש פה פסיקת בג"צ מפורשת.

משה זלמן פייגלין: זאת רק החלטת משטרה במקום, כך מגדיר את זה הבג"צ ונזרי יוכל להעיד על-כך.

משה זלמן פייגלין: אם תאפשר לו להתפלל, אזי המשמעות תהיה שהר הבית הוא באמת בידינו, כי אותו ילד יאמר את השייכות של עם ישראל למקום הזה.

משה זלמן פייגלין: אם הר הבית בידנו, אז כל הארץ הוא שלנו.

משה זלמן פייגלין: הוויכוח כאן הוא לא ויכוח דתי, הוא ויכוח ריבוני.

משה זלמן פייגלין: אבל כאשר אנחנו, משום מה, מנסים לאכוף משהו שאין לו בדל של קשר לסטטוס קוו.

משה זלמן פייגלין: ולא רק שהמשטרה לא מאפשרת, היא עוד מאפשרת לאנשי הוואקף להתלוות אליה, ובעצם להוביל אותה, ולבלוש אחרי שפתותיהם של העולים להר בצורה המשפילה ביותר, שגם היא בניגוד לחוק כי זאת הטרדה על-פי הגדרות החוק.

משה זלמן פייגלין: שניכם יודעים זאת, זאת הטרדה במובן הכי מוחלט של המילה.

משה זלמן פייגלין: סטטוס קוו לא יכול להיות עבירה על החוק וזאת עבירה על החוק המפורש.

משה זלמן פייגלין: כשאתם מאפשרים זאת אתם אומרים זאת במעשיכם, במעשה המשטרתי ובגיבוי המשפטי, אתם אומרים: הר הבית לא שלנו.

משה זלמן פייגלין: וכשאתם אומרים שהר הבית לא שלנו, אתם מושכים עליכם ועלינו את האלימות המוסלמית הקיצונית ובצדק.

משה זלמן פייגלין: אם אתה אומר זה לא שלי, אז קדימה הסתער.

משה זלמן פייגלין: ומשם זה אכן גולש לירושלים.

משה זלמן פייגלין: אני שמח אדוני המפכ"ל, שהזכרת שזה לא רק לירושלים, אל כל רחבי הארץ.

משה זלמן פייגלין: הדבר הזה, הסטטוס קוו הרצחני הזה, שהוא שהוביל – צריך לומר את האמת.

משה זלמן פייגלין: אין פה ולו בדל של סטטוס קוו.

משה זלמן פייגלין: יש כאן כרסום מתמשך בריבונות הישראלית בהר הבית דרך איסור התפילה על אותו ילד.

משה זלמן פייגלין: רבותיי, כדורי המרצח שכוונו אל ידידו יהודה, שכולנו כאן מאחלים לו רפואה שלמה, כוונו כלפי ריבונותנו בכל רחבי הארץ.

משה זלמן פייגלין: מה שהיה צריך להיות מייד אחר-כך הוא שינוי מיידי של המדיניות, בדיוק בנושא שעליו דיברתי עכשיו.

משה זלמן פייגלין: מכיוון שהיום עליתי להר הבית ומייד המוסלמים הקיצוניים הבינו שזה לא מה שהולך להיות, שכל מה שחשוב לכם זה שמירת המצב הקיים, מה ששמעתי בהר הבית זה קריאות בשבח אותו חיג'אזי במרצח.

משה זלמן פייגלין: רבותיי, כך אתם מזמינים – כמובן לא ברצונם, אבל מתוך מדיניות שגויה לחלוטין, את הרצח הבא.

<רז נזרי: אני אשיב במהירות לשניים שלושה דברים שעלו כאן.

<רז נזרי: מר אינדור, אתה דיברת על צבא שיופעל כדי שנפתור את הבעיות האלה.

<רז נזרי: אני מזכיר לך שגם באיו"ש הצבא פועל ויש פיגועים מעת לעת.

<רז נזרי: שנית, כשאנחנו מדברים על ריבונות בירושלים, חלק מסממן של ריבונות במדינה דמוקרטית זה שהמשטרה מטפלת באזרחים שלה.

<רז נזרי: אלא אם כן אתה רוצה שנהיה כמו עיריות שכנות ששם הצבא מטפל באזרחים.

<רז נזרי: במדינה דמוקרטית מדינה מטפלת באזרחים ומזרח ירושלים זה עדיין מדינת ישראל ואני מניח ומקווה שאתה לא מתנגד לכך.

<מאיר אינדור: לא, כל מדינת ישראל - - - אדוני, עד 1975 האחריות - - -

מירי רגב: מאיר, בבקשה, אני מכבדת אותך.

<רז נזרי: לגבי העניין של העסקת אותו אדם במרכז מורשת בגין.

<רז נזרי: אמרת שפנית לגורמים כאלה ואחרים.

<רז נזרי: זה לא מוכר לי.

<רז נזרי: אני יודע שבשבוע שעבר ביום חמישי, לאחר אותו פיגוע ביהודה גליק, קיבלתי פניה מהבט"פ לקיים דיון בהקשר הזה לגבי הנושא של אפשרות להגביל העסקה של כאלה ששוחררו מהכלא.

<רז נזרי: כבר ביום חמישי כתבתי למשרד הבט"פ שיעבירו בהקדם את ההצעה שלהם, ביחד עם המשטרה בהקשר הזה, ונקיים דיון על זה בהקדם.

<רז נזרי: יש מנגנון לגבי העסקה של עברייני מין.

<רז נזרי: עבריין מין לא יכול לעבוד במקומות שיש קטינים.

<רז נזרי: עלה הרעיון הזה ביום חמישי, אני לא מכיר דבר כזה מלפני זה.

<רז נזרי: ביקשתי מהמשרד לבט"פ ביחד עם המשטרה הם יעבירו לנו הצעה ונייר ואנחנו נקיים דיון בהקשר הזה מתוך מטרה לבדוק את הדרכים המשפטיות איך למנוע מאנשים מהסוג הזה לעבוד במקומות כאלה, שבהם הם יכולים חלילה לחזור על מעשיהם.

<רז נזרי: זה לגבי הדבר שאמרת.

<רז נזרי: לגבי מעצרים מנהליים.

<רז נזרי: חברת הכנסת סטרוק, אני לא יודע מאיפה את אומרת את זה.

<רז נזרי: אין רף אחר.

<רז נזרי: למרות התחושה, אנחנו לא עושים רף כזה ליהודים ורף כזה לערבים.

<רז נזרי: אם את רוצה ברמת העובדות, אני לא מכיר עצורים מנהליים יהודים ואני מניח שגם את לא מכירה.

<רז נזרי: לעומת זאת, יש לא מעט עצורים מנהליים פלסטינים.

<אביעד ויסולי: כמה נעצרו בירושלים?

<רז נזרי: בשונה מצווי הגבלה.

<רז נזרי: צווי הגבלה זה משהו יותר קל.

<רז נזרי: אני לא מכיר עצורים מנהליים יהודים.

<רז נזרי: יש צווי הגבלה לפעמים כנגד פעילי גבעות כאלה ואחרים, שחשודים מודיעינית בפעילות אסורה.

<רז נזרי: לעומת זאת, כלפי הפלסטינים, גם בהר הבית יש עשרות פלסטינאים שהם מוגבלי כניסה בצורה כזאת או אחרת להר הבית.

<רז נזרי: כל מידע שמגיע אלינו כמשרד משפטים נבדק.

<רז נזרי: אמרתם שלא קיבלתי מידע על הרחקה מהשכונות.

<רז נזרי: אני לא יודע על זה אבל זה לא בהכרח אומר שאין דבר כזה כי חלק מהדברים מגיעים ברמת מחלקת בג"צים שבודקת את הדברים.

<רז נזרי: לא כל דבר עולה לרמת היועץ המשפטי, פרקליט מדינה ומשנה ליועץ.

<רז נזרי: משפט אחרון לחבר הכנסת פייגלין.

<רז נזרי: דיברת על הפייסבוק שלך.

<רז נזרי: אני לא מדבר בציניות.

<רז נזרי: אני אפילו לא יודע איך נכנסים לפייסבוק.

<רז נזרי: לכן, תסלח לי שאני לא עוקב אחרי הפייסבוק שלך.

<רז נזרי: ככל שיש דבר כזה – מספיק עם המנטרה הזאת שאנחנו רוצים לדפוק את היהודים וכשרוצים לאיים על חבר כנסת יהודי, לא אכפת לנו.

<רז נזרי: באמת, בואו נצא מהאמירות הפוליטיות הפופוליסטיות האלה.

<רז נזרי: יש לך מידע?

<רז נזרי: יש דבר כזה הסתה?

<רז נזרי: הדבר הזה יעבור למשטרה.

<מאיר אינדור: יהודה גליק שלח 5 מכתבים לממ"ז ירושלים עם איומים מפורשים.

<קריאה: יהודה התלונן והתיק נסגר.

<רז נזרי: ממ"ז ירושלים נמצא פה.

<רז נזרי: אני שמעתי את ממ"ז ירושלים אומר בממשלה היום שהתלונות שהוגשו על ידי יהודה לא היו על איומים כלפיו אלא איומים של תקיפה.

<רז נזרי: חבר הכנסת פייגלין.

<רז נזרי: אתה אומר שיש איומים על חייך?

<רז נזרי: תפנה את זה כברק היום אלינו.

<רז נזרי: ניתן לזה את כל המשמעות שצריך לתת לזה, איומים כלפי כל אדם, בוודאי כלפי חבר כנסת.

<רז נזרי: אף אחד לא מקל ראש.

<אביעד ויסולי: זה לא איום?

<אביעד ויסולי: אתה לא ראית את זה?

<רז נזרי: מר ויסולי, בשעות הפנאי המועטות שיש לי אני לא נוהג לעבור אחרי אתרי האינטרנט שלך או שלך או שלו, האמן לי.

<רז נזרי: תפנה תלונות למשטרה והדבר הזה ייבדק.

<אביעד ויסולי: אבל השרה שלך דיברה שעות נגד הסתה רק יהודית.

<אביעד ויסולי: היא אמרה בראיון לפני שבוע.

<רז נזרי: היא נגד הסתה מכל סוג שהוא.

<קריאה: אבל יהודה התלונן וזה נסגר מחוסר עניין.

<רז נזרי: תלונה על איומים?

<רז נזרי: אני לא מכיר.

<קריאה: כן, הבן שלו אמר לי.

<אביעד ויסולי: הוא פנה בפקס במכתבים מפורשים לממ"ז.

<אביעד ויסולי: <

מירי רגב: אנחנו נחכה שבעזרת השם יהודה יתעורר.

מירי רגב: הוא יספר לנו את סיפורו ואז נוכל להשוות בין מה שהממ"ז אומר לבין מה שיהודה אומר.

30700: שוב, אני חושב שעל השולחן הזה אין אחד שמוכן לסלוח לאלימות.

30700: האלימות הגואה בירושלים, בוודאי בוודאי של נערים והפרות הסדר, היא בלתי נסבלת ונטפל בה.

30700: אני לא מאמין ולא מעלה בדעתי שמשטרה ירושלים או משטרה בכלל, מוכנה לסבול אלימות.

<קריאה: שנצטט מהמכתב - - -

מירי רגב: סליחה.

30700: אם יש מקום לשפר, אז אני בטוח שהם ישפרו.

30700: בתפיסת עולמה המשטרה תפקידה לשטר ולוודא שאנשים לא יעברו על החוק.

30700: אם יש מקום למשטרה להשתפר אז בסדר, אבל אני לא חושב שהניגוח הזה מקדם למקום כלשהו.

30700: באשר לדברי מיכל בירן.

30700: תכניות העבודה של עיריית ירושלים לא השתנו בעקבות האלימות שמתרחשת כאן.

30700: גם בערך מוחלט וגם באחוזים, ההשקעות שאנחנו עושים במזרח העיר הם רק במגמת עלייה.

מיכל בירן: הן עדיין רחוקות.

30700: הן עדיין רחוקות כי אנחנו נבקש מממשלת ישראל חבילת סיוע.

30700: להזכיר לכולם, שעל כל שקל שלנו יש פר תושב בעיר ירושלים, לעיריית תל-אביב יש 2.5 שקלים.

30700: אז חבילת הסיוע שתגיע בקרוב לשולחן הממשלה ולכנסת, אני אומר לך באחריותי ותודה לאל יש לנו מועצה אחראית, תתחלק בצורה הוגנת כלפי כלל המגזרים, למגזר הערבי, למגזר החרדי, למגזר הכללי.

30700: זה שאנחנו משקיעים בתושב ציוני בירושלים, שליש ממה שמשקיעים בתושב ציוני בתל-אביב, זה לא נותן סיבה לי או לך לקום ולזרוק אבנים.

30700: ההתמודדות עם הפרות הסדר היא לא תלויה בכלום.

30700: אני מבקש מכולם, אין שום קשר בין ההשקעות שאנחנו עושים.

30700: אפס סיבות לאלימות בירושלים.

30700: לא מוכן לקבל שום תירוץ שהוא.

30700: דבר אחרון.

30700: אני בהחלט מסכים, אדוני המפכ"ל ומפקד המחוז, שאנחנו צריכים לחשוב יותר מה עושים עם הר הזיתים.

30700: הר הזיתים צריך לקבל טיפול מיוחד.

30700: לדעתי יש כלים לעשות את זה, זה לא כזה מסובך.

30700: אנחנו צריכים להיות יותר רגישים כאן לתהליכים שקורים בתוך ההר.

30700: אין לי ספק שגם לזה ניתן מענה.

30700: ההערה היא במקום ואני לפחות אפעל ככל שניתן להרחיב את היכולת של יהודים להרגיש בבטחה גם כשהם מגיעים להר הזיתים.

דוד אזולאי: נקווה שזה יבוא לידי ביטוי בזמן הקרוב.

30700: ביום חמישי, אחרי שהרג המפגע שניסה להתנקש בגליק, בפועל בתי הספר באבו טור לא קיימו לימודים.

30700: באותו יום, יום חמישי בצהריים, הגיעו מנהלי בתי ספר, כשמונה במספר, ממזרח העיר, לדיון אצלי, יחד עם עוד כמה מנהלי מנהלים קהילתיים.

30700: לכולם היה מסר אחד מרכזי: תעזרו לנו להחזיר את השקט לשכונות שלנו במזרח העיר.

30700: תדעו לכם שיש במזרח ירושלים מנהיגות שקטה, שלטובת העניין הם מאוד לא מרוצים מהמציאות.

30700: הם ביקשו ואכן נפגשו לאחר מכן עם השוטרים ומשטרת ירושלים בתיווכנו.

30700: האנשים במזרח העיר, רובם ככולם, רוצים להחזיר את השקט בירושלים ולשם אנחנו נגיע.

מירי רגב: תודה לניר ברקת.

מירי רגב: המפכ"ל, בבקשה ואחר-כך נסכם.

<יוחנן דנינו: לגבי הגדלת הסד"כים כבר התייחסתי.

<יוחנן דנינו: השאיפה שלנו היא להגדיל את מספר השוטרים בירושלים באופן קבוע.

<יוחנן דנינו: אמרתי שעד אז, בכל מקרה, כל כוחות התגבור שיידרשו יישארו כאן עד הודעה חדשה בלי הגבלת זמן.

<יוחנן דנינו: התייחסו כאן באריכות לעניין של היכולת של השוטרים לפעול.

<יוחנן דנינו: לשוטרים יש את כל הגיבוי, גם הוראות פתיחה באש, גם את כל האמצעים.

<יוחנן דנינו: הם לא מוגבלים בכלום והם לא חוששים.

<יוחנן דנינו: הם לא חוששים ממח"ש ולא מכל דבר אחר.

<יוחנן דנינו: אפשר להצטרף אליהם לפעילות כדי לראות על מה אני מדבר.

<יוחנן דנינו: לגבי ההסתה בפייסבוק.

<יוחנן דנינו: אני מסכים, מדובר בתופעה חמורה.

<יוחנן דנינו: צריך להבין שמשטרת ישראל כדי לפתוח תיק חקירה על הסתה צריך לקבל אישור מהפרקליטות.

<יוחנן דנינו: אנחנו מעבירים להם את החומר הלכאורה מסית ואנחנו מבקשים אישור לפתיחה בחקירה.

<יוחנן דנינו: אנחנו העברנו עשרות תיקים בתקופה האחרונה.

<יוחנן דנינו: בחלק מהם קיבלנו אישורים לחקירה.

<יוחנן דנינו: בימים האחרונים עלו אתרים נוספים.

<יוחנן דנינו: צריך להבין שזה צץ כל יום ואין על זה שליטה.

<יוחנן דנינו: אנחנו הקמנו יחידת סייבר שהקמנו מכוחותינו בלי תקציבים מיוחדים והם עובדים על זה.

<יוחנן דנינו: אנחנו נעשה את המאמץ.

<יוחנן דנינו: אני מסכים איתכם לגמרי שההסתה היא תופעה חמורה מאוד שצריך לטפל בה ולכל הכיוונים.

<יוחנן דנינו: מי שאמר פה שמטפלים רק בצד אחד, ממש לא.

<יוחנן דנינו: אני אשמח מאוד, כל הסתה שאתם נתקלים בה, אנחנו נעביר אותה אוטומטית.

<יוחנן דנינו: אני אומר לכם, זה תהליך כל-כך פשוט.

<קריאה: אבל יהודה התלונן.

מירי רגב: לא, סליחה.

<יוחנן דנינו: תאמינו לי, שבכל נושא שמגיע, כל תלונה שמגיעה - - -

<קריאה: נסגר התיק.

<יוחנן דנינו: אני אומר עוד פעם, בדקנו את זה.

<יוחנן דנינו: אני היום דיווחתי על זה בישיבת הממשלה.

<יוחנן דנינו: על כל התיקים, על התלונות שהיו.

<יוחנן דנינו: ביקשתי שיבחנו כמה דברים לעומק ואנחנו נדווח על-כך.

<יוחנן דנינו: לגבי הר הזיתים.

<יוחנן דנינו: חבר הכנסת אזולאי, שמעתי היום את השר אורי אריאל בישיבת הממשלה וגם הוא דיבר על זה.

<יוחנן דנינו: הקמנו שם את נקודת המשטרה ושמנו שם מצלמות.

דוד אזולאי: שוברים את המצלמות.

דוד אזולאי: כמה שוטרים יש?

דוד אזולאי: שלושה?

דוד אזולאי: ארבעה?

<יוחנן דנינו: אני מבין.

<יוחנן דנינו: בביקור שלי בנקודה לפני כמה חודשים, התרשמתי שהמצב היה טוב יותר.

<יוחנן דנינו: לפי מה שאני שומע, המצב לא טוב.

<יוחנן דנינו: חבר'ה תאמינו לי, נעשה כמה דברים.

<מאיר אינדור: הקטע מהאוניברסיטה עד הר הזיתים הוא ללא מצלמות וללא סיורים ושם נפגעתי.

<יוחנן דנינו: יש כרגע תכנית לטווח קצר ותכנית לטווח ארוך.

<יוחנן דנינו: טווח ארוך זה מבט קדם, ה-97 מיליון שקלים, שאני מאוד מקווה שהם יגיעו מהר.

<יוחנן דנינו: זה אמור לכסות את כל אזור הר הזיתים.

<יוחנן דנינו: יש שם 4 קילומטר רבועים של אזור הר הזיתים.

דוד אזולאי: אדוני, צריך תגבור שוטרים.

<יוחנן דנינו: דקה, אני אתייחס לזה.

<יוחנן דנינו: דבר שני זה הבלונים שהעלינו לאוויר והדבר השלישי זה באמת תגבור שוטרים.

<יוחנן דנינו: אם יהיה צורך, חלק משוטרי התגבור אנחנו נשים גם שם.

<יוחנן דנינו: אנחנו נבדוק.

<יוחנן דנינו: בסופו של דבר אני מסכים לגמרי.

<יוחנן דנינו: מי שרוצה להגיע להר הזיתים צריך לעשות את זה בבטחה וניתן לזה מענה.

<קריאה: אז אולי שיבקרו בהר הזיתים.

מירי רגב: סליחה, מה קורה פה היום?

<קריאה: לא.

<קריאה: ככה מדברים בישיבות סיעה שלכם?

<קריאה: כל אחד מפריע ליושב ראש?

<יוחנן דנינו: לגבי מבצעי האכיפה.

<יוחנן דנינו: התחלנו איתם עכשיו בצורה יותר מאסיבית.

<יוחנן דנינו: השאיפה היא שכמו שהמשטרה הביאה 1,000 שוטרים, יש את כל הגופים במדינת ישראל שעוסקים באכיפה חוץ ממשטרה, אם זה רשות המיסים, הביטוח הלאומי, רשות הטבע והגנים.

<יוחנן דנינו: כל מי שעוסק באכיפה, ישים את ירושלים בראש סדר העדיפות, בדיוק כמו שהמשטרה עשתה.

<יוחנן דנינו: ברגע שהדבר הזה יקרה יהיו יותר צוותי אכיפה.

<מאיר טל: הם אומרים שהם זקוקים לסיוע משטרתי.

<יוחנן דנינו: תצטט אותי.

<יוחנן דנינו: לא יהיה צוות אכיפתי מרשות כלשהי, שיגיד שהוא לא עושה את זה בגלל סיוע משטרתי.

<יוחנן דנינו: לא יהיה, פשוט לא יהיה.

<יוחנן דנינו: לגבי נושא ההעסקה.

<יוחנן דנינו: תראו, כל האירוע הזה של יהודה גליק וניסיון ההתנקשות, אמרתי באיזו חומרה אנחנו מתייחסים אליו.

<יוחנן דנינו: מה שלא עובר דרך המשטרה, אין לנו בכלל יכולת להתערב.

<יוחנן דנינו: הרי אם היו שואלים אותנו לפני האם אפשר להעסיק אותו, מייד היינו אומרים שלא.

<יוחנן דנינו: היינו בוחנים ורואים את העבר שלו ומייד היינו אומרים שלא.

<יוחנן דנינו: אף אחד לא פנה אלינו.

<יוחנן דנינו: גם הפנייה אלינו בדרך-כלל מתבצעת רק על פי החוק, זאת אומרת, רק מי שחייב לפנות אלינו.

<יוחנן דנינו: לא חייבים לפנות אלינו על-פי החוק.

<יוחנן דנינו: לכן אני אומר שזה משהו שיצטרך להיבדק.

<יוחנן דנינו: באותה נשימה אנחנו צריכים לחשוב על המקומות הנוספים שבהם אנחנו יכולים לקבל אירועים כאלה ולראות אם צריך לעשות כאן איזה שינוי, אפילו ברמה החוקית.

<יוחנן דנינו: אולי כדי שיצטרכו לעבור לקבל סוג של תעודות יושר.

<יוחנן דנינו: כמו שאתם מבינים, היום על פי החוק אסור לבקש תעודת יושר.

<יוחנן דנינו: לכן צריך כאן מאוד להיזהר.

<יוחנן דנינו: אנחנו צריכים ללמוד מה קרה כאן כי ללא ספק מה שקרה כאן חמור מכל הבחינות.

<יוחנן דנינו: זה אחד שאסור היה לו לעבוד שם, איך שלא מסתכלים על זה.

<יוחנן דנינו: דובר כאן על העניין של טרור.

<יוחנן דנינו: מישהו כאן לא כל-כך הבין.

<יוחנן דנינו: אין דבר כזה שיש ידיעה על טרור שהיא לא מטופלת.

<יוחנן דנינו: מישהו שעוסק בטרור או מתכוון לעסוק בטרור שהוא לא מטופל.

<יוחנן דנינו: קודם כל, מי שעוסק בזה זה השב"כ.

<יוחנן דנינו: מדובר כאן על העניין של העברת אחריות ממשטרה לצבא.

<יוחנן דנינו: חבר'ה, הסיכול והאחריות האיסופית והסיכולית על טרור ומניעת טרור היא שב"כית, זה בכלל לא מי אחראי.

<מאיר אינדור: מי לוקח את המודיעין?

<יוחנן דנינו: המודיעין זה שב"כ.

<מאיר אינדור: מי לוקח את המודיעין ועושה את זה למבצעי?

<מאיר אינדור: אתם.

<יוחנן דנינו: אנחנו יודעים ברגע שאנחנו מקבלים.

<יוחנן דנינו: המפתח הוא המודיעין.

<יוחנן דנינו: אני אומר לכם שבשגרה, כל מידע שמגיע לגבי טרור מטופל אוטומטית.

<יוחנן דנינו: אתם יכולים לבדוק אותנו.

<יוחנן דנינו: באותה נשימה, ללא ספק, האירועים האחרונים בירושלים זה לא אירועים שאנחנו יכולים לתת להם יד.

<יוחנן דנינו: אלה לא אירועים שאנחנו בכלל מוכנים לתת להם יד.

<יוחנן דנינו: באמת, בואו כולנו ובקטע הזה ניתן למי שיודע לעשות את העבודה, לעשות את העבודה.

<יוחנן דנינו: משטרת ישראל יודעת לעשות את העבודה.

<יוחנן דנינו: היא הוכיחה את זה בעבר.

<מאיר אינדור: אבל אתם בביקורת ציבורית, נכון?

<מאיר אינדור: מה זה לתת יד?

<מאיר אינדור: מה זה לתת לכם?

מירי רגב: מאיר, בבקשה.

<יוחנן דנינו: אני מבקש בהזדמנות הזאת לאחל הצלחה למפקד מחוז ירושלים.

<מאיר אינדור: לא קיבלנו תשובה לגבי צווי הרחקה, צווי מעצר מנהלי.

<יוחנן דנינו: עניתי על זה.

<יוחנן דנינו: השתמשנו כבר ב-87 - - -

<מאיר אינדור: לא בהר הבית, בשכונות.

<מאיר אינדור: גברתי, בשכונות.

מירי רגב: אני הבנתי, אני אסכם בעניין הזה.

מירי רגב: מאיר, די.

<יוחנן דנינו: מעצרים מנהליים זה לא הרחקות.

<יוחנן דנינו: מעצרים מנהליים מתבצעים בשגרה, ברגע שיש מספיק מידע.

<יוחנן דנינו: שוב, השב"כ הוא זה שצריך להביא את המידע הזה.

<יוחנן דנינו: אני רוצה להביע את הערכתי לכל אלפי השוטרים שעושים פה לילות כימים כדי לשמור על ביטחון אזרחי ירושלים.

<יוחנן דנינו: השוטרים והמתנדבים עושים פה עבודת קודש.

<יוחנן דנינו: בעת הזאת אני מבקש להרגיע.

<יוחנן דנינו: צריך להימנע מהצהרות מתלהמות.

<יוחנן דנינו: צריך להרגיע, צריך לעשות את העבודה ולעשות אותה בשקט.

<יוחנן דנינו: אני אומר להחזיר את הר הבית לשגרה, להחזיר את ירושלים לשגרה, כמו שעשינו בעבר.

<יוחנן דנינו: אני אומר פה באחריות.

<יוחנן דנינו: אנחנו נחזיר את הביטחון לירושלים.

מירי רגב: תודה רבה לך המפכ"ל ואני רוצה לסכם.

מירי רגב: אני חושבת שקיבלנו תשובות מאוד טובות מהמפכ"ל.

מירי רגב: תכף נראה איזה דיוני מעקב נעשה.

מירי רגב: אני רוצה להודות לראש הממשלה על ההתערבות שלו בכל מה שקשור להחזרת הביטחון לירושלים.

מירי רגב: הראייה הכוללת של התקציב גם משטרה, גם משרד המשפטים, יועמ"ש, כל העבודה שנעשית כאן.

מירי רגב: גם הדיונים שהוא מקיים בממשלה, מתוך כוונה להחזיר את השקט לעיר.

מירי רגב: תפקידנו להחזיר את השקט לבירה, נקודה.

מירי רגב: אפס סובלנות לטרור, אפס סובלנות לאלימות.

מירי רגב: יד ברזל כנגד מפירי השקט משני הצדדים, יהודים וערבים כאחד.

מירי רגב: אף אחד הוא לא מעל החוק.

מירי רגב: זה תפקידה של משטרת ישראל ובגיבוי מערכות המשפט.

מירי רגב: שלא יתפסו אותם ואז תהיה דלת מסתובבת.

מירי רגב: המשטרה עוצרת ואחרי שעתיים הם יושבים במלחה ושותים קפה.

מירי רגב: לכן אנחנו צריכים לעשות מעקב על מספר אמירות שנאמרו כאן.

מירי רגב: קודם כל, מנהלת הוועדה, דיון נקודתי בנושא הר הזיתים.

מירי רגב: זאת סוגיה שעולה.

מירי רגב: אני רוצה להגיד לכם שבמהלך סוכות התביישתי לקבל טלפונים מאנשים אוהבי הארץ הזאת, שתורמים למדינה הזאת, שתורמים לירושלים.

מירי רגב: שלא הצליחו לעלות להר הזיתים וכשהם עלו להר הזיתים, הם צילמו לנו את האבנים שהם חטפו.

מירי רגב: זאת היתה בושה לראות אזרחים אמריקאים שמגיעים לכאן, רוצים בטובת הארץ הזאת, ומקבלים כזאת קבלת פנים.

מירי רגב: לא יכול להיות שאנשים רוצים להתפלל על הקבר לא יכולים.

מירי רגב: זאת מציאות שצריך לשנות.

מירי רגב: אני שמחה לשמוע את האמירות של המפכ"ל, על-כך שהוא הולך לעסוק שוב בנושא הר הזיתים.

מירי רגב: אנחנו נקיים על זה דיון נקודתי.

מירי רגב: לגבי מרחב קדם, המפכ"ל דיבר על-כך.

מירי רגב: אנחנו נעשה דיון נקודתי גם בנושא מרחב קדם אבל ניתן לכם בחודש הזה להתארגן.

מירי רגב: זה לא מהיום להיום.

מירי רגב: דברים לא יכולים להשתנות מהיום להיום.

מירי רגב: דברים לא יכולים להשתנות מהיום להיום.

מירי רגב: יש מגמה כזאת, יש רצון כרזה וצריך לראות שזה אכן קורה בשטח.

מירי רגב: דבר אחרון לגבי צווי ההרחקה.

מירי רגב: נזרי, אנחנו כן נקיים דיון בוועדת המשנה שלנו בנושא צווי ההרחקה.

מירי רגב: יש כאן אולי אי הבנה בין מה שהמשטרה אומרת לנו לבין מה שאתם מקבלים, אבל צריך לתת את היכולת לעשות את זה גם בתוך השכונות המזרחיות ולא רק בהר הבית.

מירי רגב: על הנושא הזה נקיים דיון נקודתי בוועדת המשנה.

<מאיר טל: גברתי, אפשר לקיים דיון בנוגע לסיוע המשטרתי לגורמי האכיפה.

מירי רגב: אם זה לא יתקיים במהלך החודש הקרוב, אני אקיים על-כך דיון.

מירי רגב: כל הסיוע שיצטרך ראש עיריית ירושלים בעניין הצוות המשותף והמשולב שלו - - -

30700: יש ראש ממשלה, יש ראש עיר, יש מפכ"ל.

מירי רגב: כשראש העיר יראה שזה לא קורה הוא בוודאי יפנה אלינו.

מירי רגב: אם אתה רואה שבחודש הקרוב זה לא קורה, אתה יודע איך לפנות לוועדה.

מירי רגב: לגבי הר הבית, אני מודה לך, המפכ"ל, על מה שאמרת.

מירי רגב: אני רק מבקשת שזה יקרה בשטח ממחר בבוקר.

מירי רגב: ממחר בבוקר ההר יהיה פתוח ליהודים.

<אביעד ויסולי: יהודים חיכו שעתיים.

<אביעד ויסולי: אתה מפלה בין יהודים למוסלמים?

מירי רגב: אני מצפה שהחלטת המפכ"ל תיושם.

<קריאה: אסור לעלות בכלל.

מירי רגב: עד היום היתה לי בעיה עם החלטת המפכ"ל.

מירי רגב: היום יש החלטת מפכ"ל.

מירי רגב: אני מבקשת שהחלטת המפכ"ל תיושם.

מירי רגב: יהודי יעלה להר הבית על-פי הנחיות הממשלה והחלטת המפכ"ל כרגע.

מירי רגב: לא דיברתי על תפילה.

מירי רגב: סליחה, תוציא אותו החוצה, לא רוצה אותו פה יותר.

מירי רגב: שמעתי מספיק את התפילה מהצד.

מירי רגב: די, מספיק.

מירי רגב: אתה יודע מה?

מירי רגב: הגזמת, תודה.

מירי רגב: אני מסכמת, תודה על היחס שלך.

מירי רגב: לגבי הצד החקיקתי.

מירי רגב: בנושא זיקוקים, העברנו לך הצעת חוק של גפני ועוד כמה.

מירי רגב: תגיד לנו מה לדעתך צריך לתקן בהצעת החוק הפרטית הזאת ואנחנו נביא אותה מתוקנת.

מירי רגב: לגבי ענישה כלכלית, חוק הנוער, נראה איך זה הולך בחודש הקרוב ונראה אם צריך לעשות על זה דיון מעקב.

מירי רגב: אבן הורגת, ועדת השרים אישרה.

מירי רגב: נראה איך נקדם את זה בכנסת.

מירי רגב: לגבי נשים בשחור, אני מחכה לראות מה אתם מתכוונים לעשות עם המעצרים של אותן נשים בשחור, שהמשטרה הביאה להארכת מעצר.

מירי רגב: גם פה אנחנו נעשה סדרה של דיונים.

מירי רגב: סך הכול אני רואה את העשייה הרבה בעניין הזה.

מירי רגב: רז, אני רוצה להודות לך וליועמ"ש.

מירי רגב: אני חושבת שבעניין הזה הבאתם לכאן חבילה כוללת שהיא חשובה וטובה.

מירי רגב: בסופו של דבר זה צריך להגיע לערעור.

מירי רגב: צריך לראות שבתי המשפט מבינים את המסר.

<רז נזרי: זה לא צריך להיות בערעור, אפשר לקוות שיקבלו את עמדת הממשלה.

מירי רגב: אני מקווה מאוד שכך זה יהיה.

מירי רגב: הלוואי וזה יגיע לכך שהם יקבלו את החלטתכם ושבאמת רוח הפרקליטות יורדת כלפי מטה.

מירי רגב: אני רוצה שיהיה שינוי בשטח.

מירי רגב: אני לא בעד ענישה קולקטיבית, מי שאשם ייענש, מי שלא אשם ייענש.

מירי רגב: כן ירד מסר שמי שפועל בדרך הזאת ולא על פי החוק ייענש בצורה רצינית.

מירי רגב: אני מבקשת להבהיר לשר לביטחון פנים שאנחנו מבקשים לקבל המלצות של שני הצוותים, צוות הזיקוקים וצוות אי העסקה של מחבלים.

מירי רגב: אני רוצה לראות את הצוות שהשר ממנה.

מירי רגב: ישיבת ועדת משנה קרובה בנושא הרחקות מנהליות, נעשה את זה.

מירי רגב: הסתה באינטרנט, יכול להיות שצריך לתת הנחייה למשטרה לשים יותר לב לנושא הסתה באינטרנט כדי שלא נהיה שוב לרצח פוליטי.

מירי רגב: אני רוצה לברך את כל גורמי הביטחון שהביאו לחיסולו של אותו בן בלייעל, שניסה לחסל את יהודה גליק ובאמת להתפלל לשלומו.

מירי רגב: להודות לך המפכ"ל, לממ"ז, לכל השוטרים וללוחמי מג"ב על העשייה שלהם כדי להחזיר את השקט לירושלים.

מירי רגב: ימים יגידו האם ההיערכות שלכם תוביל לשינוי המציאות או לא.

מירי רגב: אנחנו נותנים לכם שקט בשלושה השבועות הקרובים כדי שהמציאות הזאת תשתנה וכדי שההחלטות שקיבלת, אכן יביאו לסדר ולשקט בבירה.

מירי רגב: תודה רבה לכולם, הישיבה נעולה.